Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/130 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/130\ndirag ar bobl a oa ouz hen selaou, ec’h antreaz en Capernaüm.\n(2) Ha mevel eur c’hantener, karet meurbed gant he vestr, a oa klanv, ha prest da vervel. (3) Ar c’hantener, o veza klevet komz euz a Jesus, a gassaz d’he gavout lod euz ar re Ancien a-douez ar Judevien, evit pedi anezhan da zond da iac’haad he vevel. (4) Ar reman, o veza deuet da gavout Jesus, a bedaz anezhan stard, en eur lavaret : Dign eo ma rafez kement-se evithan ; (5) rag karantez hen deuz evit hon fobl, hag hen eo hen deuz savet deomp ar sinagog. (6) Jesus eta a ieaz ganthe.\nHa pa ne oa mui pell euz an ti, ar c’hantener a gassaz unan-benag euz he vignoned etrezeg enhan, da lavaret dezhan : Aotrou, na gemer ket ar boan-ze, rag n’oun ket dign ec’h antrefez dindan va zoen. (7) Dre-ze n’oun ket en em gavet dign va-unan da vond beteg enoud ; mes lavar eur ger hep-ken, ha va mevel a vezo rentet pare. (8) Rag evidoun-me, petra-benag ma’z oun dindan otorite tud-all, em euz dindan-oun soudarded ; hag e lavaran da unan : Kea, hag ez a ; ha da eun all : Deuz, hag e teu ; ha d’am mevel : Gra an dra-man, hag her gra. (9) Pa glevaz Jesus kement-se ec’h admiraz ar c’hantener, hag o veza distroet, e lavaraz d’ar bobl a oa oc’h heuil anezhan : Me a lavar deoc’h n’em euz ket kavet, memeus en Israel, eur feiz ker braz. (10) Ha pa oe distroet d’ar gear ar re a oa bet kasset etrezeg Jesus, e kavjont iac’h mad ar mevel a oa bet klanv.\n(11) An deiz varlerc’h, Jesus a oa o vond da eur gear hanvet Naïn, hag ez ea ganthan kalz euz he ziskibien hag eur bobl vraz. (12) Ha pa oa o tostaad ouz dor kear, e velaz dougen d’ar vered eun den maro, mab unic eun intanvez, hag e oa ganthi kalz a dud euz a gear. (13) Hag an Aotrou, pa velaz anezhi, hen doe truez outhi, hag e lavaraz dezhi : Na wel ket. (14) Hag o veza tosteet, e touchaz ouz an archet, hag an dougerien a choumaz en ho za ; hag e lavaraz : Den yaouank, me eo hen lavar d’id : Sav alese. (15) Hag an den maro a zavaz en he gouaze, hag a gommansaz da gomz. Ha Jesus a roaz anezhan d’he vam. (16) Hag e oent holl spountet, hag e rentjont gloar da Zoue, en eur lavaret : Eur profet braz a zo savet en hon touez, ha Doue hen deuz bizitet he bobl. (17) Hag ar gomz-man ho doa lavaret divar he\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/130&oldid=125223 »


Degemer al lec’hienn > C’hoariva > Oberoù ha raktresoù\nPetra ’vez graet gant C’hoariva ha da betra e servij ar gevredigezh ?\nBodañ ar strolladoù evit mad an holl hag evit o dileuriañ a-stroll (ober a ra al liamm da skouer etre an ensavadurioù ofisiel hag ar strolladoù).\nBodañ an titouroù evit reiñ da anavezout ar strolladoù, o fezhioù-c’hoari hag o deiziadoù c’hoari.\nMerañ al lec’hienn internet tonket da vont da ober ur greizenn dafar war ar c’hoariva brezhonek ma vo renablet ul lodenn eus glad ar c’hoariva.\nPeogwir hon eus, dre ar gevredigezh-mañ, ur sell hollek war ar c’hoariva brezhonek e c’hellomp pourchas titouroù diwar e benn (istor, niver a strolladoù, a abadennoù hag all...).\nBep bloaz e vez aozet gant C’hoariva :\nStajoù war ar c’hoariva evit stummañ tud.\nAn devezh c’hoariva evit ar skolajidi (bep bloaz e miz Even).\nHa bep daou vloaz (bloavezhioù par) ar Festival Teatr Brezhonek (e-kerzh an diskar amzer).\nKarget eo ivez ar gevredigezh gant rannvro Breizh da verañ ar stignad Skol C’hoariva. Pal ar stignad-se zo aesaat emell an dud a vicher er skolioù evit sikour raktresoù c’hoariva ar vistri-skol hag o skolidi.


Janglenn - Wikipedia\nAr janglenn e Kameroun\nJanglenn a reer eus koadegi stank ar gwez hag ar plant enno, e broioù dezho un hin drovanel gleb. War-dro 6% eus douaroù hor planedenn a vefe janglennoù. A-hed an amzer ez eus bet roet talvoudegezhioù un tammig disheñvel d'ar ger avat ha diresis eo e ster. E lennegezhioù broioù Europa e kaver anezhañ da envel lec'hioù "gouez" er broioù tramor, lec'hioù ha ne oant ket bet ergerzhet nemeur gant tud Europa.\nOber a ra ar skiantourien bremañ gant gerioù resisoc'h, evel "koadeg trovanel gleb" da skouer.\nDont a ra ar ger "janglenn" eus ar ger sañskritek ज۬गल (djaṅgala) a dalvez kement ha "douar fraost". Met e saozneg Indez e teuas ar ger "janglenn", abred, da envel koadegi stank. E kalz yezhoù eus an iskevandir, hag e saozneg ar broioù-se ivez, e talvez ar ger, peurvuiañ, d'ober anv eus ar struzh a aloub ar c'hoadegi pe ar plant a gresk en douaroù fraost.\nLevr ar Janglenn\nAdtapet diwar « https://br.wikipedia.org/w/index.php?title=Janglenn&oldid=1958139 »


Publié le 25/05/2020 à 19h32 • Mis à jour le 12/06/2020 à 12h57\nÉcrit par Julien Le Bot et Martine Guilcher\nDidier Fouquet, 65 bloaz, zo bet dilennet maer nevez Enez-Sun da geñver bodadeg disforan ar c'huzul-kêr disadorn. • © Martine Guilcher\nDibab ar guzulierien ne oa ket souezhus : ne oa nemet Didier Fouquet war ar renk da vont da vaer. An aergelc’h, avat, a oa divoutin. Kontrol d’ar boaz, e oa chomet serret dorioù ar vodadeg d’ar re o dije bet c’hoant da heuliañ anezhi : ar muzulioù a-enep ar c’h/Covid-19 a vire an dud da zont-tre.\n"Masklet e oamp, daou ha daou war un daol. Prim eo bet kaset an abadenn, ne oa nemedon war ar renk" a gont Didier Fouquet. "Da c’houde eo bet dibabet va div eilmaerez : Corinne Guilcher a labour er gompagnunezh-vor Penn-ar-Bed ha Corinne Gueguen-Madec, c’hoant ganti, a-benn nebeut, da vevañ a-hed ar bloaz war an enezenn."\nD’ar 15 a viz Meurzh, e oa bet dilennet Didier Fouquet. Bet en doa 92,72 % eus ar mouezhioù, mar plij ! da lâret eo 191 mouezh diwar 207 voter. Pa oa uhel ar feur anvouezhiañ war an douar bras, zo deuet 207 annezad (diwar 268 enskrivet) da votiñ evit dibab susitour Dominique Salvert, c’hoant gantañ da chom a-sav goude e respet. Ur feur perzhiañ a 77 % daoust ma ne oa nemet ul listenn, enni 18 den war a renk evit 11 plas.\nUr vuhez nevez a zo krog evit ar maer nevez a 65 bloaz. War e leve emañ abaoe c’hwec’h miz. Ginidik eus enez Sun, e oa Didier Fouquet o chom e Kraozon betek-henn. Ouzhpenn e vicher ijinour, e oa bet kuzulier-kêr du-se e-pad 18 vloaz. "A-viskoazh m’eus bet c’hoant da gemer perzh e buhez lec’hel va c’horn-bro. N’em boa ket sonjet da lakaat va anv da vont da vaer met lavaret zo bet din, kae ’ta !"\nUr gefridi bouner eo un tammig evit an aotroù maer en deus ar santimant da gaout ur pouezh bras war e chouk. "Hol labourioù a vez suj d’ar Rannvro ha da Guzul departamant Penn-ar-Bed. Aon hon eus e vefe cheñchamantoù bras en o budjedoù abalamour d’an enkadenn. Ret e vo deomp gortoz. Ezhomm bras ’zo amañ eus skoazelloù-arc'hant, dre m’hon eus ket taosoù war ar font."\nÉlections municipales 2020 politique élections culture bretonne culture culture régionale Covid-19 santé société\ncopier le lien https://france3-regions.francetvinfo.fr/bretagne/finistere/muzuliou-yec-hedel-disforan-eo-bet-dibabet-maer-nevez-enez-sun-1833316.html\nAccueil > Bretagne > Finistère > Muzulioù yec'hedel : disforan eo bet dibabet maer nevez Enez-Sun


Tro-vrezel Italia (1796-1797) - Wikipedia\nTro-vrezel Italia (1796-1797)\nTro-vrezel Italia a c'hoarvezas e 1796 pa voe kaset arme Bro-C'hall gant Napoleone Buonaparte d'ober un dro-vrezeliñ da Italia e-pad brezel Kentañ Kenunaniezh rouantelezhioù Europa a-enep ar Republik C'hall.\nBrezelioù Italia war-dro Mezheven 1796\nBuonaparte en Alpoù, gant Paul Delaroche (1852)\nStourm a reas an arme c'hall ouzh Rouantelezh Sardigna, ouzh an Impalaeriezh Santel hag ouzh Stadoù ar Pab.\nEr brezel-se e c'hallas ar jeneral Buonaparte diskouez e ampartiz strategour ha condottiero, goude ma ne oa ket armet eus ar gwellañ. Meur a wech e voe trec'h, ma c'hallas ar Republik c'hall teurel he dorn war un darn vras eus Italia an hanternoz.\nDont a reas a-benn da sevel un toullad stadoù tost-kar da hini Bro-C'hall. E fin e droiad e voe sinet Feur-emglev Campo Formio, ma voe anat e drec'h personel war Aostria, ha levezon Bro-C'hall war dud uhel Italia.\nAdtapet diwar « https://br.wikipedia.org/w/index.php?title=Tro-vrezel_Italia_(1796-1797)&oldid=1897667 »\nDernière modification le 11 Meu 2021, à 19:55\nKemmoù diwezhañ degaset d'ar bajenn-mañ d'an 11 Meu 2021, da 19:55.


Iliz an Adsav - Wikipedia\nIliz an Adsav\nIliz an Adsav, pe iliz ar Bez Santel zo an iliz savet e Jeruzalem el lec’h ma oa bet staget Jezuz a Nazaret ouzh ar groaz, lakaet en ur bez (serret gant ur mên a ranker ruilhañ), hag adsavet da vev.\nBez Santel (bez Jezuz-Krist)\n(e kreiz iliz an Adsav)\nAn nor da antreal en iliz an Adsav.\nEn ul liorzh emañ ar bez : « El lec'h ma oa bet staget Jezuz ouzh ar groaz e oa ul liorzh, hag el liorzh-se ur bez nevez ne oa bet lakaet den ebed ennañ c'hoaz » (Yann 19, 41).\nAr bez a oa da Jozef a Arimati ha toullet er roc'h : « ... un den pinvidig euz Arimati, anvet Jozef, eñ ivez diskibl da Jezuz... Lakaat a reas anezañ (Jezuz) en e vez nevez-flamm en doa graet toullañ evitañ e-unan » (Mazhev 27, 57.61).\nUr bank a zo en tu dehou e diabarzh ar bez : « En ur vont er bez e welont, azezet en tu dehou, un den yaouank gwisket e gwenn... » (Mark 16,5).\nSerret eo gant eur mên a ranker ruilhañ : « Ruilh a reas ur mên braz dirak dor ar bez » (Mazhev 27,60).\nIstor Bez SantelAozañ\nE amzer Herodez Antipas ur vengleuz dilezet oa deuet da vezañ ul liorzh ; chom a rae ur piltos e kreiz, dezhañ 11 metrad a uhelder, anvet “ar glopenn”, e hebraeg “golgota”. War kostezioù ar vengleuz e oa bet toullet bezioù, da skouer hini Jozef a Arimati.\nHervez lezennoù ar Juzevien, n'edod ket aotreet da gaout bezioù e diabarzh kêr ; bez Jezuz a oa eta e diavêz kêr. Azaleg ar bloavezh 42 eo ec'h en em gavo ar Golgota e diabarzh ar ramparz pa vezo graet ramparzioù nevez gant Agrippa 1añ (41-44) da greski kêr Jeruzalem.\nE 132, Hadrian a zifontas Jeruzalem da zevel kêr Aelia Capitola. Al lec'h a zeuas da vezañ ur forum hag e oe savet eno un templ en enor da Venus.\nE 325, an eskob Makaire a reas furchadennoù hag a adkavas bez Jezuz.\nE 335 e oe savet ha benniget iliz vraz amzer Kustentin Veur gant an anastasis (Bez santel) hag ar martyrium (chapel ar groaz).\nE 614 e oe devet pep tra gant ar Bersed, Chosroès II. E 630 e oe adsavet an anastasis. E 967 hag e 1009 e oe devet ha distrujet pep tra gant ar Vuzulmaned. E 1149 e oe echuet ha sakret iliz ar Groazidi a zo hiziv c'hoazh en he zav.\n↑ Job an Irien, Douar Santel. Terre Sainte, Ti embann Minihi Levenez, nn 51-52, 1998, p. 146.\nAdtapet diwar « https://br.wikipedia.org/w/index.php?title=Iliz_an_Adsav&oldid=1733507 »\nDernière modification le 5 Gen 2017, à 20:51


Jönköping (distaget [ˈjœnːˈɕøːpiŋ] e svedeg) zo ur gêr eus kreisteiz Sveden, annezet gant 61 559 a dud (e 2013). Emañ Jönköping war ribl unan brasañ lennoù Sveden, al lenn Vättern. Unan eus kêrioù brasañ ar vro eo Jönköping, hag asambles gant ar gêr nesañ Huskvarna hag ar bannlevioù ez a d'ober un tolpad-kêrioù ennañ 93 662 a annezidi e 2013.\nIliz santez Sofia, e Jönköping\nKêr-benn proviñs kozh Småland eo ha pennlec'h kontelezh Jönköping (Jönköpings län) ivez. A-gozh ez eo Jönköping ur greizenn genwerzh a bouez, p'emañ en ur c'hroashent etre proviñsoù Östergötland and Västergötland.\nDag Hammarskjöld (1905-1961), diplomat, bet sekretour meur Aozadur ar Broadoù Unanet\nPer Engdahl (1909-1994), penn ar gostezenn nazi e Sveden\nCarl Peter Thunberg (1743-1828), louzawour\nLec'hienn kumun Jönköping (sv)\nAdtapet diwar « https://br.wikipedia.org/w/index.php?title=Jönköping&oldid=1652700 »\nDernière modification le 20 Gou 2015, à 16:01\nKemmoù diwezhañ degaset d'ar bajenn-mañ d'an 20 Gou 2015, da 16:01.


I (lizherenn) - Wikipedia\n(Adkaset eus I (lziherenn))\nNavet lizherenn al lizherenneg latin eo I, i, distaget [i] pe [ɩ]. Diorroet e oa bet diwar batrom al lizherenn c'hresianek I (iota).\nDre fent e veze desket gwechall er skolioù : i... gant ur pik war e fri.\nE turkeg e vez graet an diforc'h etre un i gant ur pik (İ, i), distaget [i], hag un i hep pik (I, ı), distaget [ɩ].\nLizherennegoù all[kemmañ | kemmañ ar vammenn]\nImplijet e vez ivez gant al lizherenneg kirillek evit skrivañ an ukraineg, ar c'hazac'heg hag ar belaruseg, distaget [i] ha kevatal d'al lizherenn I implijet evit skrivañ ar ruseg, bet implijet ivez al lizherenn-mañ gant ar ruseg betek ma oa bet skarzhet diouzh al lizherenneg e 1918.\nAdtapet diwar « https://br.wikipedia.org/w/index.php?title=I_(lizherenn)&oldid=1595236 »\nKemmoù diwezhañ degaset d'ar bajenn-mañ d'an 13 Her 2014, da 10:37.


Stern-gwiader - Wikipedia\nMaouez ouzh he stern e Bangladesh\nGwiadoù ha maouez ouzh he stern gwiadiñ e Guatemala\nStern gwiadiñ emgefre\nMekanik da wiadiñ, e Beauvais (Bro-C'hall) e deroù an XXvet kantved.\nUr stern-gwiader, pe ur stern-gwiadiñ, zo ur ardivink da wiadiñ, implijet gant ur gwiader da ober danvez pe gwiad lin, kanab, pe kotoñs pe vateri all a c'heller kas da vezañ neud. E-pad milvedoù, ne oant nement kenstrollad un nebeud pezhioù prenn peurvuiañ. Kavout a reer re vihan ha re vras hervez ment ar wiadenn a zo d'ober.\nModernaet eo an ardivinkoù d'ober gwiadennoù hag aet da vezañ bras-tre ha lec'hiet e labouradegoù, hogen n'eus ket bet kemm d'ar mod diazez: ret eo krouiñ ur steuñvenn (steuiñ) gant neudennoù kenstur staget ouzh barrennoù tal-ouzh-tal ha sevel un anneuenn (anneuiñ) gant neudennoù all kaset a dreuzkroaz gant ur vazh pe ur pezh koad heloc'h a reer ur vulzun diouti. Un neudenn diouzh ar steuñvenn diwar div a zo dispartiet ken eo posubl silañ neudennoù an anneuenn dre un tu hag dre an all.\n1.1 A-raok ar greanteladur\n1.2 Greanteladur ar gwiaderezh\n2 Pennadoù liammet\nA-raok ar greanteladur[kemmañ | kemmañ ar vammenn]\nAdkavet ez eus bet pezhioù gwiadennoù fardet ken abred hag an Oadvezh neolitek e Turkia hag e Palestina.\nAn ardivink koshañ a oa eus ar re simplañ pa ne oa nemet div vazh sanket en douar ha lakaet warno neudennoù kenstur ar steuñvenn. Gant ur vazh heloc'h e veze silet neudennoù an anneuenn ken e veze lezet a-gostez un neudenn diwar div.\nWar-dro -3000 e kaver sternioù-gwiader gant pouezioù a lakae stign neudennoùar steuñvenn.\nGreanteladur ar gwiaderezh[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Stern-gwiader&oldid=1882946 »\nKemmoù diwezhañ degaset d'ar bajenn-mañ d'an 10 Eos 2020, da 06:57.


Okitaniz ha katalaniz skoaz-ouzh-skoaz e ode Salau | YA! Keleier e brezhoneg - kazetenn sizhuniek enlinenn\nKeleier » Keleier Etrebroadel » Okitaniz ha katalaniz skoaz-ouzh-skoaz e ode Salau\nOkitaniz ha katalaniz skoaz-ouzh-skoaz e ode Salau\n31 / 07 / 2017 | Keleier Etrebroadel, Yezhoù minorelaet | Commentaires fermés sur Okitaniz ha katalaniz skoaz-ouzh-skoaz e ode Salau\nBep bloaz abaoe 1988 e vez aozet ar Pujada e ode Salau etre Katalunya hag Okitania. Gwechall e laboure asambles Okitaniz ha Katalaniz en un embregerezh. Bremañ e kejont evit eskemm àr ar stourmoù politikel ha sevenadurel en daou du eus ar Pireneoù.\nKadarnaet eo bet gant ar c’huzul stad gall an anv « Occitanie-Pyrénées Méditeranée » evit ar pikol rannvro savet diàr kendeuziñ Languedoc-Roussillon ha Midi-Pyrénées.\nBetek ar mare diwezhañ o deus stourmet ar Gatalaniz a-enep an anv àr-zigarez n’eo ket anavezet o identelezh vroadel. Galvet o deus an emsavoù katalan da genderc’hel gant ar stourm en desped da ziviz ar lezioù-barn.\nEskemm boued hag evaj evel gwechall\nSeurt c’hign-c’hagn na vir ket ouzh an div bobl da gaout liammoù kreñv adarre. Abaoe 30 vloaz, da skouer, Bep 6 a viz Eost en em vod emsavourion okitan ha katalan e Pòrt de Salau (ode Salau), e departamant an Ariège, da 2100m uhelder evit lidañ ar « Pujada » (ar « Bignadenn »). Lidañ al liammoù kozh-Noe etre an div boblañs eo pal ar Pujada-se. Ur wech arruet en ode goude un hir a gerzhadeg (3 eurvezh hanter evit an Okitaniz, 45mn evit ar Gatalaniz, memestra !) e eskemmont boued hag evaj eus ar vro (keuz ha gwin dreist-holl). Kanañ ha dañsal a reont asambles ivez. Hag evel-just eo seurt kejadenn un digarez evit kendivizout àr ar stourm evit ar yezh, ar sevenadur hag ar gwirioù broadel en daou du eus ar Pireneoù. Gant ar c’hevredigezhioù ASPIC ha CAOC e vez aozet ar Pujada ha bep bloaz e ta etre 300 ha 600 emsavour.\nUl lec’h kejañ istorel eo ode Salau ken e weler ennañ rivinoù « Kantinenn Salau », ur pikol savadur kozh graet gant maen. Un aridennad a volzoù hanter-rivinet a ya d’ober ar gantinenn-se.\nE penn-kentañ e oa ur savadur greantel evit un embregerezh a dreuzfeurme koad e toaz paper. War-lerc’h e servijas da… gantinenn evit ar vicherourion okitan ha katalan a laboure skoaz-ouzh-skoaz en Ode dindan ar seizh avel da dreuzdougen ar c’hoad betek ar flondrenn.\nBep bloaz e vez rastellet argant gant an ASPIC evit reneveuziñ ar « Gantinenn », aet da arouez ar mignonaj okitano-katalan.\nUr Pujada aroueziek-tre ar bloaz-mañ\nAr bloaz-mañ, evit an 30vet Pujada, e vo aozet ul lid-envel gant gouarnamant ar Generalitat de Katalunya evit kounañ e oa ode Salau àr hent ar repuidi republikan katalan ha spagnol a glaske tec’hel kuit dirak bagadoù Franco. Hag evel-just, n’eo ket dre zegouezh zo bet choazet seurt tem o c’houzout e vo aozet d’ar c’hentañ a viz Here a za ar referendom àr an dizalc’hiezh er Generalitat.\nPelloc’h er reter emañ ar Val d’Aran. Ha diouzh ar sondadegoù diwezhañ, n’eo ket gwall domm tud ar Val d’Aran da votiñ evit ar Republik Gatalan.\nHogen, embannet eo bet gant an IEA-AALO (Institut d’Estudis Araneses – Acadèmia Aranesa de la Lenga Occitana) ur meneg souten da ouarnamant ar Generalitat.\nHervez an IEA, « o deus ar gwir ar pobloù aranat ha katalan da choaz o dazont ».\nHag an ensavadur ofisiel da anavezout ar « gwirioù hag ar gwarez bet roet d’ar yezh okitan gant ar Generalitat ». Ur choaz kalonek er Val d’Aran !


Articles populaires – Le blog de Ecole SainteThérése\nLe blog de Ecole SainteThérése\nDegemer mat tudoù, Erruet oc'h war blog ar c'hlas diyezhek kelc'hiad 3 Santez Teresa e Gwiler. A-benn nebeut e vo lavaret deoc'h piv omp , eus pelec'h emaomp o tont , peseurt yezhoù e komzomp ha teskomp. Ma 'zeuomp a -benn ivez e vo lakaet poltridi hor...\nAbadenn gant Jakez Ar Borgn e Gwitalmeze\nFennoz e oa bet un noz un tammig ispisial evit bugale ma c'hlas ha me . Kanet hon eus gant bugale klasoù diyezhek Gwitalmeze kanaouennoù savet gant ar vugale ha kanaouennoù Jakez Ar Borgn brudet tre dijà . Evit sikour ac'hanomp e oa deuet Jakez hag Erik...\ndevezh kan ar bobl !!!\nSetù echu an devezh bras ha ... selaouit mat tudoù : erruet eo ar c'hlas trede evit ar skolioù kentan derez . Daoust hag ez imp betek Pondi d'an 11 a viz Ebrel , da welet??? Gourc'hemennoù deoc'h bugale evit ho startijenn hag ho strivoù . Mersi d'ho tud...\ne Pondi evit Kan ar Bobl\nPriz ebet evit hor c'hlas bugale met priz ar vugale mennet gant ar brezhoneg ha gant ar c'han e roan deoc'h ... Mersi bras d'an holl a zo deuet : ar re vras , ar re vihan. Startijenn a oa ganeoc'h evel boas ha graet ho peus ho seizh gwellan , se eo ar...\ndemat bugale, n'ouzon ket hag-eñ unan ac'hanoc'h a zeuio da lenn ar pennad-mañ met emañ o tostaat an distro-skol ha kroget eo ar vistrez-skol da labourat ... Spi am eus ho peus tremenet vakañsoù dreist met forzh penaos e vo kontet an traoù ganeoc'h er...\nSur le mur .....\nSellet hon eus ouzh mogeroù, war ar vogerioù ez eus plantoù. Eoa ivez meudenn plomb war voger evit gouzout hag-eñ dreuz e oa Treset hon eus teir voger: unan gant'maen ha simant, an eil gant "Béton" hag an trede gant douar ha maen. War ar voger unan e...\nSur le mur ....\nLa semaine dernière Luc est venu en classe et nous avons fabriqué un fil à plomb et nous sommes allés au bourg de Guilers pour y étudier les murs. Nous avons regardé le long du fil à plomb, les êtres vivants qui s'y développaient. Il y avait le mur un,...\nskolaj Sant Stanislas\nKrogomp gant un tamm sonerezh e alemaneg evit cheñch hag evit Leena .... Desket eo bet ar ganaouenn-mañ er skolaj Sant Stanislas hiziv . Demat d'an holl, hiziv oa un devezh ispisial evit ar re CM. Da gentañ tout hon eus kemeret ar c'harr-boutin . Evit...\ndevezh ar barregezhioù , journée des talents\ndEMAT D 'AN HOLL digwener pasaet e oa devezh ar "barregezhioù" er skol, gwelet ha dizoloet o deus ar vugale kalz a dud, bugale all ivez a oar ober traoù dic'hortoz a-wechoù ... n'em eus ket bet poltridi Teig war ar monocycle c'hoazh met dont a raio ,...\nhunvreoù ar skolajidi\no paouez lenn pajenn blog skolajidi St Stanislas e Lokournan emaon , kit da lenn bugale : brezhonegerien.sant-stanislas.over-blog.com , traoù brav 'zo hag e brezhoneg mar plij, gallout a rit leuskel ur gerig dezho ivez ha perak non pas kontan ho hunvreoù...\ndemat bugale , mont a ra mat ganeoc'h ? Kroget ar stummadur ganin, plijadur am eus , deskiñ a ran kalz ha traoù nevez a vo da lakaat e pleustr evit an distro-skol o tont. Lakaat a ran poltridi klinkadurioù evit pleustradeg an abadenn hip-hop d'an 12 ,...\nruilh ar yaouankiz\nSetu bugale , echu devezh "ruilh ar yaouankiz" a oa ar wech kentan deoc'h evit kinnig hor abadenn hip-hop. Trugarez d'ho labour ha d'al labour graet gant Julien eo paseet mat tre an traoù . Domaj eo n'ho peus ket bet amzer evit chom da sellet ouzh abadennoù...\nabadenn gwitalmeze armorythmes\ndemat d'an holl, mat an traoù ? Ne oac'h ket re skuizh disadorn d'an noz ? Gwelet em eus bugale skuizh marv er sal Arcadie disadorn. N'ouzon ket petra ho peus sonjet eus an abadenn met me am eus kavet dreist ha brav kenan . O c'hortoz kaout un nebeut...\nmois de décembre en classe , miz kerzu er c'hlas\nSetu miz kerzu : Sterenn , deiziadur an Azvent , Deiz ha Bloaz Elijah ha memestra traoù ordinal evel : skubañ ar c'hlas : ur paotr barrek eo Thomas a ro kentelioù da Gabriel !!! Voila le mois de décembre: Sterenn , le calendrier de l'Avent , l'anniversaire...\nBloavezh mat d'an holl yec'hed mat , joa ha levenez hag ar baradoz e fin ho puhez . Hag a-raok an distro ... un nebeut poltridi kemeret e miz kerzu a zo da welet ... Kalon vat d'an holl evit warc'hoazh Ar skolaerez Bonjour à tous , Bonne année, bonne...\nBloavezh mat eus Sant Per ha Mikelon\nsetù al lizher resivet eus Mamm Jeanne , bonjour tout le monde et bonne année!! voila deja 4 mois que nous avons quitté guilers et nous commencons a prendre nos marques!! jenne est tout le temps invitée chez des copines le we et soen commence lui aussi...\ngortozenn Bro Saoz ha lez-kanañ\nen français: bloavezh mat d'an holl! Voici quelques images de nos moments forts avant les vacances : goûter anglais avec l'aide de MME Mer qui parle aussi bien breton que "grand breton" ... , marché de Noêl , enregistrement des chants de Noêl pour nos...\nAnniversaires Chloé, Nolan et Léo-Pol\nLidet hon eus kalz deizioù ha bloaz ar miz-mañ : reoù Leo-Pol , Nolan ha Chloé , klañv bras ha skuizh tre edo Chloé met ne oa ket abalamour d'ar madigoù !!!! Nous avons fêté des anniversaires ce mois-ci: Chloé , Nolan et Léo-Pol, Chloé a été bien malade...\nbloavezh mat d'an holl YEC'HED MAT JOA HA PROSPERITE HAG AR BARADOZ E FIN HO PUHEZ! Distro ar blog gant ar bloaz nevez ... N'eo ket aes bezañ partout met sur e vin sikouret gant bugale ar c'hlas a-benn nebeut . Setu u n nebeut skeudennoù evit kregiñ ,...\ntournage de notre film jour 1\ndemat , bonjour à tous , lundi fut notre premier jour de tournage : stressant . Da gentañ hon eus treuzfeurmet sal ar biz en ur gambr vrav , d'abord il nous a fallu transformer la salle ar biz en une belle chambre : pari réussi . Setu un nebeut fotoioù...\nvisite du tram\nnous sommes au "garage" du tram .Il y a le stand pour repeindre les trams .Ni a zo e-barzh ar "karrdi" an tram.Bez ez eus ar stand evit adlivan an tram.Trop beau le dépôt du tram!Mais attention au danger.Par exemple la L.A.C(ligne aérienne de contact...\nl'actualité par Mathilde et Jules\nNous sommes la classe cycles trois bilingue de Guilers. Nous avons inventé une chanson en breton avec Jaques Le Borgne. Nous collaborons avec l’école de Sainte Anne Ploudalmézeau . Notre chanson s’intitule « Bleuenn an dakenn ». Nous avons appris d’autres...\nProverbes en Breton\nNeb n'avantur netra , na koll na gounit ne ra! Bezañ treut evel an An Koù! Klask afer ouzh un den bennak. Aluzen diwar aluzen a laka ar paour pinvidik. Danael Seul abretor, seul weloc'h ( ha seul gentoc' h) N' eus ket tu dennañ amman eus gouzoug ur c'...\nAbred ne goll gwech ebet. O vont d'ar fest c'hwi a gano O tot en dro c'hwi a ouelo. Louis² An heni a so mestr d'e sec'hed so mestr d"e yec'hed. Mathilde Ar bugel a re ouzh d'ar baradoz Gant golo hag amzer e teu da eogin ar mester Clément Bezañ feal evel...\nBlog : Le blog de Ecole SainteThérése\nTouan et les Johnnies à Roscoff\npièce de théatre avec Pascal et Carolina\nVoir le profil de Ecole SainteThérése sur le portail Overblog


Tadoù ha mammoù, e penn kentañ 2018, o c'houlenn krik ha krak un eil skolaj e Landerne © Radio France - Benjamin Bourgine\nDiffusion du jeudi 6 septembre 2018 Durée : 7min\nKomzet e oa bet ganeomp diwar-benn eil skolaj Landerne, diwar-benn Parcoursup ha diwar-benn ar pesketa draenigi dudi !\nUn diviz e miz Here a-benn sevel un eil skolaj e Landerne ?\n"Tremenet eo mat an distro-skol" eme Sabrina Ménager, bez-prezidantez ar gevredigezh evit un eil skolaj e Landerne. Gallet o deus bugale Penn ar C'hrann hag ar Roc'h Morvan bezañ skoliatet e skolaj Meskoad. Met gortoz a ra c'hoazh hag atav an tadoù hag ar mammoù un eil skolaj. Emvodoù a vo en dervezhioù a zeu evit "prederiañ" ha divizout ma vo deus manifestadegoù nevez. "Marteze e vo kemeret un diviz d'ar c'hentañ a viz Here gant an departamant" eme Sabrina Ménager.\nParcoursup : 3000 studier hep stummadur\nHervez sifroù ofisiel ministr an deskadurezh e chom 3000 studier hep stummadur. En o zouez emañ Ewen Papy. Tapet 'neus e vachelouriezh e lise diwan Karaez. Hetoù 'noa goulennet war Parcoursup. Ouzhpennet en doa "div stummadur na blijent ket" kement-se dezhañ diwar kuzul e gelennerien hag a-benn ar fin eo bet kinniget dezhañ an daou-se hepken. Aet eo ar paotr yaouank e-biou deus e c'hoantoù. Mont a raio Ewen Papy d'ober ur servij keodedel neuze.\nAr pesketa dudi draenigi aotraet en-dro ?\nSevel a ra a-du Bodad Europa evit aotreañ adarre ar pesketa dudi draenigi e Norzh Enez Sun. Hervez ar studiadennoù skiantel diwezhañ, ne ra ket a zrouk pesketa ur penn draenog bemdez. Bloaz 'zo oa bet difennet kement-all evit gwareziñ hollad an draenigi. Un diviz sot e oa hervez ar besketerien nann-micherel. 650 anezho o doa manifestet e Moutroulez 6 miz'zo, evit lavaret ne vire netra d'ar pesked mont ha dont a-bep tu d'an harzh difetis-ze. Erwan Kastel, hentcher pesketañ e Porspoder, a zo laouen gant sav-poent Bodad Europa.


Un oberenn gant Aloïse Corbaz, 1957\nAloïse Corbaz, ganet d'an 28 a viz Even 1886 e Lausanne (Suis), marvet d'ar 5 a viz Ebrel 1964 e Gimel, anavezet ivez dindan an anv Aloïse, a oa ul livourez suis. Hec'h oberennoù a vez renket en Arz garv.\nKanourez a felle dezhi dont da vezañ pa oa bugel. Mervel a reas he mamm pa oa 11 vloaz. Goude bezañ bet en ur skol eil derez e studias ar gwriat en ur skol micherioù e Lausanne. E 1911 e voe kaset da Alamagn evel skolaerez prevez en ur familh uhel eus Leipzig. Goude-se ez eas da Botsdam, da di ar pastor Dryander, hag a oa chapalan an impalaer Gwilherm II Alamagn. Orgediñ a reas ouzh an impalaer, evel ma c'haller lenn e lizheroù skrivet ganti d'ar mare-se. Distreiñ a reas da di he zud e Suis abalamour d'ar Brezel-bed kentañ. E 1918 e voe kaset da vredospital Cery abalamour ma oa tapet gant ar skizofreniezh. Azalek 1920 e voe dalc'het da vat e bredospital La Rosière e Gimel. Ha diwar neuze e stagas gant ar skrivañ hag an tresañ. Distrujet e voe hec'h oberennoù er penn-kentañ, hag azalek 1941 e voent miret dre ma sachent evezh Hans Steck, rener ar bredospital, ha hini Jacqueline Porret-Forel.\nPeurliesañ e trese war paper pakata a veze gwriet ganti, a-benn kaout follennoù bras. Leuniañ ar follennoù a rae, tresañ a rae war an daou du anezho, hag implijout a rae kreionoù ha kleiz druz. Tud dibar an istor pe tud bed ar faltazi a drese, ha koubladoù, ar c'hoarigan hag ar c'hoariva a oa dodennoù pennañ he labour.\nUl lodenn eus hec'h oberennoù a c'haller gwelout hiziv an deiz e Dastumad an Arz garv e Lausanne hag e Kunstmuseum Soleure.\nAlain Bonfand, Jacqueline Porret-Forel, Guy Tossatto, Aloïse, La Différence, Pariz, 1989\nJacqueline Porret-Forel, Aloïse et le théâtre de l'univers, Éditions d'Art Albert Skira, Genève, 1993\nJacqueline Porret-Forel & Jean Dubuffet, Aloïse, Fascicule de l’Art brut N°7, Compagnie de l’Art Brut, Lausanne, 1966\nJacqueline Porret-Forel, « La voleuse de mappemonde – Les écrits d’Aloïse», embannadurioù Zoé, 2004\nJean-Louis Ferrier, « Le monde ancien naturel d’autrefois », pp 108-117, in « Les Primitifs du Patrom:S- », Terrail, 1997\nJacqueline Porret-Forel, in "L’Oeuf Sauvage" n°9, 1994\nDavid Maclaglan, "Aloïse Corbaz – Raw Classics", Raw Vision Niv. 33, 2000\nMuriel Edelstein « Sans Souci, l'Art d'Aloïse », 54', 2000\nLiliane de Kermadec "ALOÏSE", 1975, film skrivet gant L. de Kermadec hag André Téchiné\nHe buhez war lec'hienn Dastumad an Arz garv\nAdtapet diwar « https://br.wikipedia.org/w/index.php?title=Aloïse_Corbaz&oldid=1559745 »\nKemmoù diwezhañ degaset d'ar bajenn-mañ d'an 11 Meu 2014, da 21:51.


Journal de Renaud Camus, samedi 8 novembre 2014\ncréée le dimanche 9 novembre 2014, 12 h 28\nmodifiée le mardi 11 novembre 2014, 12 h 25Samedi 8 novembre 2014, minuit et quart. Denis Mariolle, le Grenoblois, est allé à Morestel et met en ligne des dizaines de photographies ~~~~~~~~~~~~~~~ ~~~~~~~ ~~~ ~~~~~~~~~ ~~~~ ~~~~~~~ ~~~ ~~~~~~~, ~~~~~ ~~~ ~~~~~~~~ ~~~-~~~~ ~~~ ~~~~~~~~~ centenaire de la ~~~~~~~~~~ : ~~’~~~~ ~~~~ ~~~~~~~~~~~ ~~~~~~~~ ~~~~~~~~~~~~~~ ~~~ ~~~~~~~~~~~. ~~~~~-~~~~~ ~~~~ ~~~~~~~ ~~~~~~~~~-~~~~~~ ~~~~~~~~~~~ ~~~ ~~~ ~~~~ ~~~~~~~ ~~~~~~~~~, ~~~ ~~~ ~~~~~. ~~~~~~~~~~~~~~~ ~~~~ ~~~~~~~~~, ~~~~ ~~~~~~~~ ~~’~~~ donne que des ~~~~~~~~, ~~~~~~~~ ~~~~~~~~, ~~~~~~ ~~~~~~~~~~~~ ~~~ ~~~~~~~~~~, ~~~~~~~. ~~~~~~~ ~~~~~~~ ~~~~~~~~~~~ ~~’~~~ ~~~~ ~~~~~~~~~~~ ~~~~~~~~~~~, ~~~~~~~~~, ~~~ ~~~ ~~~~~~~ ~~~~~~~~~~~ ~~~~ ~~~~~~~~~~~~~~, ~~~~~~~~~~~~~~ ~~~~~~. ~~~~~~ ~~~~ ~~~~~~~~~~ de matiériste génial ~~~ ~~~ ~~~~~~~~~~ ~~~~~ ~~~ ~~~~~, ~~~ ~~~~~~~ ~~~~~~, ~~~~~ ~~~~ ~~~~~~~~~ ~~~~ ~~~ ~~~~~~ ~~~~ ~~~~~~-~~~, ~~~ ~~~~~ ~~~~~~~~~~~~~ ~~~’~~~ ~~~ ~~~~~~~ ~~’~~~~~~ ~~~~ ~~~~~~~~~ ~~~~~ tôt : concentration sur ~~~ ~~~~~~~~~ ~~~ ~~~~~~~~~~~ ~~~~~-~~~ ~~~~ ~~~~~~~, ~~~~ ~~~~~~~, ~~~~ ~~~~~~~~ ~~~~~~~~, ~~~~ ~~~~~~. ~~~~~~~ ~~~ ~~~~~~~~ ~~~~ ~~~~~~, ~~~~~~~~~~~, ~~~~~, ~~~~~~~~~~~~, ~~~~~~~ ~~~ ~~~~~ ~~~~ ~~~~~~~~~~~, immobile, éternel. Le ~~~~~ ~~’~~~~~~~~ ~~~~ ~~~ ~~~~~~~~~, ~~~~ ~~~ ~~~~~~~~. ~~~ ~~~~ ~~~~~~~~~~~ ~~~~~ ~~~-~~~~~ ~~~ ~~~~~ ~~~~~~~~~ ~~~ ~~~~~ ~~~~~~~~~~~~~ ~~~~~~~~~~~ ~~~ ~~~ ~~~~~, ~~~ ~~~~~~~~~~~ ~~~ ~~~~~~~~~~~. Il y a ~~~~ ~~~~~~~ ~~~~~~ ~~~~~~~~~ ~~~~ ~~~~~~~~~~~~~~~ ~~~~~~~~~~, ~~~~ ~~~~~~~~~~~~~~~~ ~~~~~~~~ — ~~~~ ~~~~~~~ ~~~ ~~~~ ~~~~~~~~~~~ ~~~~~~~~~~~~~~, ~~~~ ~~~~~~~~~~ ~~~ ~~~~~ ~~~~ ~~~ présence.\nJe ~~~ ~~~~~~~~ ~~~~~~’~~ quelle date se ~~~~~~ ~~~~~~ ~~~~~~~~~~~ ~~~~~~~~~~~~ ~~~~~~~~ (~~~~~~~~ ~~~~~ amateurish ~~~ ~~~~ ~~~~~~~~~~~~, ~~’~~~~~~ ~~~~ ~~~~~ ~~’~~~~~~~~~ : ~~~ ~~’~~~~ ~~~~ ~~ ~~~ ~~~~~ ~~~~~~~~…). ~~~ ~~~~~~~ ~~~~~~~~~~~ ~~~~~ ~~~ voir le voyage ~~~ ~~~~~~~~~, ~~~ ~~~ ~~~~~~~~ : ~~ ~~~~~~~ ~~~ ~~~~~~~~, ~~~~~-~~~~~ ? — ~~~ ~~~~~~~ ~~~ ~~~~~~~ ~~~~~~~ fait.\nJ’ai ~~~~~~~~~ ~~~~ ~~~~~~~, ~~ ~~~~~~-~~~~~~~~, ~~~ ~~~~~~ ~~~ ~~~~ protégés, bien plus ~~~~~~~~ ~~~~~~~ ~~~~ ~~~~~~~, ~~~~~~-~~~ : ~~~~~-~~~~~~~~ ~~~~~~~~~, ~~’~~~~~~~ ~~~ ~~~~~~~~~~ ~~~~~~~~~ ~~~~ ~~~~~~ ~~~ ~~~ ~~~~~~~ ~~~ ~~~~~, ~~ ~~~~~~~~~~~~. ~~~~~~~ ~~~ ~~~ ~~~~~-~~~ ~~~~~~ ~~~~ ~~~ matin, en grossissant ~~~~ ~~~~ ~~~~~~~~~ ~~~~ ~~~~~~~~~~ ~~~~~ ~~~ ~~~~~~~, ~~~~ ~~~ ~~~~~ ~~~~~~~ ~~~ ~~’~~~ ~~~ ~~~~ ~~~ ~~~~~~ ~~~ ~~~~~, ~~ ~~~~~~-~~~~~~~~ (~~~~~ ~~~ ~~~~~ ~~~ ~~~~~ de 1893, si ~~~ ~~~~~~~~~~ ~~~~~), ~~~~~~ ~~~ ~~~~~ ~~~~~~~ ~~~~ ~~~ ~~~~~-~~’~~~~~~ ~~~ ~~~~~~~~~~~~. ~~~ ~~~ ~~’~~~~~ ~~~~ ~~’~~~~ ~~~~~~ ~~~ ~~~~~~~~~~~ ~~~~~~~~~~~ ~~~~~ ~~~~~ ~~~~ ~~~~~ ~~~~~~ ~~~~~ enlevée, un peu ~~~~~ ~~~ ~~~~~~~ ~~~ Maréchal Ney ~~~ ~~~~~, ~~ ~~’~~~~~~~~~~~~~, ~~~~ ~~~~~~~ ~~~~~~~~~~ ~~~ ~~~~~ ~~~~~~ ~~~~~~~ ~~~ ~~~~~~. ~~’~~~~~~ ~~~ ~~~~ ~~~~~~ ~~~~~~~~~, ~~~~~ ~~~~~~ ~~~~~~~ été bien fameux, ~~’~~~~~~~~~, ~~~~ ~~~~~~~~~~~ ~~~~~~~~~~~~~. ~~~ ~~’~~ ~~~~~ ~~~~ ~~’~~~~~~~~ ~~~~~~~~~~, ~~~ ~~~ ~~~ ~~~~~ ~~~~ ~~~~~~~ ~~ ~~~~~~~~~~ ~~~~ ~~~~~~.\nvoir l’entrée du samedi 8 novembre 2014 et ses 3 images dans Le Jour ni l’Heure


Journal de Renaud Camus, lundi 2 avril 2018\ncréée le lundi 2 avril 2018, 18 h 31\nmodifiée le lundi 2 avril 2018, 18 h 42Plieux, lundi 2 avril 2018, midi. Nous avons revu ces jours-ci The Truman Show, film américain de si ingénieux et si prenant ~~~~~~~~~, ~~~ ~~~~~~ ~~~~~~~~~~, ~~~’~~~ ~~~~~~~~~ ~~~’~~~ ~~~ ~~~~~ ~~~~ ~~~~~ ~~~~~~~~~~, ~~~~~~~~~~~~~~~, ~~~~~~~~~~~~~~~, et qu’il ait ~~~~~ ~~~ ~~~~~~ ~~~ ~~~ ~~~~~~~~, ~~~ ~~~~~~~~ ~~~ ~~~ ~~~~~~, ~~~~~ ~~~~~~~~ ~~~ ~~~~~~ ~~~~~~ ~~~~~~~~~. ~~~~ ~~~~~~~ ~~’~~~~ ~~~~ ~~~~~~~~, ~~~~~ ~~~~~~~~ ~~~ ~~~~~~, ~~~~~ c’est un amuseur ~~~ ~~~~ ~~~~~~~~ ~~~~~~, ~~~~~~~~ ~~~~~~ ~~~~~~~~, ~~~ ~~’~~~ ~~~ ~~~~~~ ~~ ~~~~~~~~~~ ~~~~ ~~~~~~~ ~~~~~ ~~~~~~~~~, ~~~ ~~~~~ ~~~~~~~~~, ~~~~~ ~~~~~~~~~~ ~~~~~~, ~~~~~ ~~~~~~~~, ~~~~~~ ~~~~~~~~~~~~~ — bref, qui ~~~~~~~ ~~~~~~ ~~ ~~’~~~~~~~~~~~~~~~. ~~~~ ~~~’~~~ ~~~~ ~~~ ~~~~~ ~~~ ~~~~~ ~~’~~~ ~~~~ ~~~~ ~~~~~~ ~~’~~~ ~~~~ ~~~~~~~~~~ ~~~~ ~~~~~~~~~, ~~~~~~~~~~~~~, ~~~~ ~~~ faussel, ~~~ fauxel, ~~~~~~ dirait ce pauvre ~~~~~~~ Camus.\nIl ~~~ ~~~~~~~ ~~~ ~~~~~ ~~~~ ~~’~~~ ~~~~~~~~~ ~~~~ ~~~~~~~, ~~~~ ~~’~~~~~~~~, ~~~~~, ~~~~~ ~~~ ~~~~~~~~~ ~~~~ ~~~~~ ~~~~~~~~~~, ~~~~~~~~, ~~~ ~~~~~~~~, ~~~ ~~~ ~~~~~~~~~, ~~~ de ce soupçon : ~~~~ ~~’~~~~~~ ~~~ ~~~~~~ ~~’~~~~~~~~~~~~~~~~, ~~~ ~~’~~~~~~~~~~~~ ~~~~~~~~ — secrète ~~~~~ ~~~~ ~~~~~, ~~~~~ ~~~~~~~~~~~~~ ~~~~~~~ ~~~ ~~~~~~ ~~~ ~~~~~~ ; ~~~~ ~~~~~ ~~~ ~~~~ ~~’~~~~~~~~~ ~~~~~~ destiné à me ~~~~~~~ ~~~~~ ~~~ ~~~~~ ~~~~~~~~~~, ~~~ ~~ ~~~~~~~ ~~~~ ~~~~~~~~~~. ~~~~~ ~~~ Truman Show ~~~ ~~~~~~ ~~~~~~~~ ~~~~ ~~~ ~~~~~~ ~~~ ~~~~~~~, ~~~~~ ~~~~ ~~~~~~~~~ ~~~ ~~~~~~~~~~~~ diffusée dans le ~~~~~~ ~~~~~~~ ~~~~~~~ ~~~~~~~ ~~~~, ~~~~~~-~~~~~~~ ~~~~~~~ ~~~~ ~~~~~~-~~~~~~~, ~~~ ~~~~~~~~ ~~~~ ~~’~~~~~~~~~~ ~~~ ~~~~~~~~~~~~ ~~~~~~~ ~~~~~~~~ : ~~~~~~~ ~~~~ ~~~~ ~~~~~~~ ~~~~~ ~~~~~~~~~~ ~~~ ~~~ ~~~~~~~, ~~~~~~ moi, ne soupçonnait ~~~~~~~~ ~~~~~~, ~~ ~~~ ~~~~~~ ~~~ ~~~~~~~~~~~ ~~~~~~~~~~ ~~~~~~~~~~~ ; ~~~ ~~~ ~~~~~~~~~~, ~~~ ~~~~~~~~ ~~~ ~~’~~~~~~~, ~~~~ ~~~~~~~~ ~~~ ~~~~~~~ ~~~ ~~~~~~ ~~~ ~~~~~ ~~~~~~ ~~~ décor.\nÀ la vérité ~~~ ~~~~~~~~ ~~~~ ~~~~~~ ~~~ ~~~~~~ ~~~ ~~~~~~~~ ~~~ ~~~~~~~~~~~~~ ~~~~ ~~~~~~~ ~~~~ ~~’~~~~~~~~~ ~~~~ ~~~~~ ~~~ ~~~~~~~~ ~~~’~~~ ~~~~~~ ~~~ ~~~~~~~~ ~~~ ~~’~~~~~~~ ~~~~ ~~~ ~~~~ arrive vraiment. Par ~~~ ~~~~~~~~~~~~ ~~’~~~~~~~~ ~~~ ~~~ ~~~~~~~~~~, ~~~ ~~~~~~~~ ~~’~~ ~~~~ ~~~~~ ~~~~ ~~~~~~~, ~~’~~~~~~~~~ : ~~~ ~~~~~~~ ~~~~~~~~ ~~~ ~~~~~~~~. ~~~~, ~~~~~ ~~~~ ~~~ ~~~~~~~ ~~~~~~~~ ~~~ contraire, parfaitement visible : ~~~~ ~~~~~ ~~~ ~~~~~~~, ~~~ ~~~~~~~, ~~~~~~~~ ~~’~~~~~~~~~ ~~~ ~~~~~ ~~~ ~~~~~~~~~~ ~~~~~~~~~~~~, ~~~ ~~~~~~~~~ ; ~~~~~ ~~~~ ~~~~~ ~~~~~~~ médias ~~’~~~~~~~~~~~~ ~~~~~~ ~~~~~ ~~~ ~~~~ ~~~ ~~~~ empêchent d’enregistrer comme ~~~~~ ~~~ ~~~’~~~~ ~~~~~~~ ~~~ ~~~’~~~~ ~~~~~~~~~~, ~~~~ ~~’~~~~ ~~~~~ ~~~~ ~~~’~~~~ ~~~~~~~~, ~~~~ ~~~~~~~ ~~~~~~~~~ ~~~ ~~~~~~~~~~~~, ~~~ sentiment ~~~~~~~~~~~~ ~~~~~~~, ~~~~~~~ ~~~ ~~~ ~~~~~ ~~~~ attacher d’importance, d’autant ~~~~ ~~~~ ~~~~~~~~~~~~~ ~~~ ~~~ ~~~~~~~~~~~ ~~~~, ~~~ ~~~~~~~ ~~~~~~ ~~~~~~~~~~~~~ ~~~ ~~~~~ ~~~~~ ~~~~ ~~~~~~~~~. ~~’~~~~~~~~~~ ~~~~~~~~~~, ~~~~~ ~~~ ~~~~~~~~, ~~’~~~~ ~~~~~ ~~~~ ~~~’~~~ ~~~~~~ ~~~~~~ un autre, le ~~~~~ ~~~~~~~~ ~~~ ~~~~~~~~. ~~~ ~~~ ~~~~~~~~ ~~’~~~~ ~~~~ ~~~~~ ~~ ~~~~~ ~~~~~~~~~~~~~~ ~~~~ ~~~~ ~~~~~~~~~ ~~~~~~~~~~~~ : ~~~ ~~~~~~ ~~’~~~~ ~~~~~~, ~~~~~~ ~~~~ ~~~~~~~~~ ~~~ ~~~~ ~~~~~~~~ de la régie — ~~~~~~ ~~’~~~~~~~~~~, ~~’~~~~~~~~~ ~~~~ ~~~ ~~~~ ~~~~~~~~ ~~~ ~~~~~~ ~~~~ ~~~~~~~~.\nvoir l’entrée du lundi 2 avril 2018 et son image dans Le Jour ni l’Heure


buanoc'h - Wikeriadur\nSavet diwar an adverb buan hag an dibenn-ger -oc'h\nDerez-uheloc'h an adverb buan\nNe reaz nemed astenn he gammed evit mont buannoc'h er meaz a vourk Plougasnou. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 322.)\nBuan e oa Morvarc'h, buanoc'h e oa an heizez. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 40.)\nAn hini kozh a yeas buanoc'h. — (Jakez Riou, Geotenn ar Werc'hez ha danevelloù all, Al Liamm, 1957, p. 18.)\n[...] n'eo ket gant ur seurt kerc'h e vez lakaet ar c'hezeg da redek buanoc'h d'ar foar. — (Abeozen, Pirc'hirin Kala-Goañv, Al Liamm, eil emb. 1986, p. 12.)\nDre « internet », e teue a-benn ivez da brenañ un tamm butun-drol bennak, ha bremañ gant an ADSL ec'h ae buanoc'h an traoù. — (Fañch Peru, Kañfarded Milin ar Wern, Skol Vreizh, 2008, p. 13.)\n— Ma laka e fri er prenestr », eme unan eus ar Chouanted, « va zenn fuzuilh-me her lakaio d'hen tennañ gantañ, war e giz, buanoc'h eget n'en devezo c'hoant, [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 92.)\n[...], ha, buannoc'h eget n'her lavaran d'eoc'h, e oue laosket varn-han daou-ugent tenn fuzil enn eun taol !..... — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 19.)\n— [...]. Neuze ec'h aio d'e varchosi hag e pigno war e dremedar, a zo buanoc'h eget an avel, evit dont war hon lerc'h. — (Fañch an Uhel, Kontadennoù ar Bobl/1, Al Liamm, 1984, p. 144.)\nBuanoc'h ec'h ê evel-se dre vor ar varc'hadourez eget dre zouar, ha dreist-holl e-pad an hanv. — (Fañch al Lae, Bilzig, Kemper, 1925, p. 168.)\nAr c'hirri-dre-dan pa zegouezh dezho dont betek amañ a zo risklus dezho redek buanoc'h eget an dud ; [...]. — (Jakez Riou, An Ti Satanazet, Skridoù Breizh, 1944, p. 10.)\n« Eo, avat ! Eur vaouez wenn o nijal buanoc'h eget an avel war-du n'ouzon dare pelec'h. » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 225.)\n— Aloñ ! Kerzh a-raok eta, ha buanoc'h 'vit evel-se ! — (Fañch an Uhel, Kontadennoù ar Bobl/3, Al Liamm, 1988, p. 62.)\nBuhanoc'h eviti n'ec'h ê bet, met evelti ec'h errue d'e ampoent. — (Fañch al Lae, Bilzig, Kemper, 1925, p. 105.)\n[...] ; ha petra bennak ma 'z ae buanoc'h evit kement labous a zo, [...] — (Troude ha Milin, Labous ar Wirionez ha Marvailhoù all, Skridoù Breizh, 1950, p. 140.)\nBuannoh e varv ar foenn en e andell evid ma ra en e led. — (Jules Gros, Le trésor du breton parlé Deuxième Partie, 1970, p. 162.)\nBuanoc'h-buanañ : muioc'h-mui buan\n[...]; no zistroe ket da zellet, ne rea nemed bale buannoc'h-buanna varzu he gear.... — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 323.)\ngalleg : plus rapide(s) (fr) (que)\ngalleg : plus rapidement (fr) (que)\nAdtapet diwar « https://br.wiktionary.org/w/index.php?title=buanoc%27h&oldid=270509 »\nKemmoù diwezhañ degaset d'ar bajenn-mañ d'an 19 Mae 2018, da 08:51.


Pajenn:Morvan - Buez ar Zent, 1894.djvu/662 - Wikimammenn\nPajenn:Morvan - Buez ar Zent, 1894.djvu/662\n26 a Vengolo\nsant siprian ha santez justina\ngoumpagnoun a zistroaz da Jerusalem var ann heur evit kounta d’ann Ebestel ar pez a ioa erruet gantho.\nKleophas, starteat er feiz dre ar pez en doa klevet gant he Vestr ha karget da zeiz ar Pantekost euz a zonezounou ar Spered-Santel, en em lakeaz da brezeg ann Aviel er Judee. Mes ar Iuzevien aheurtet a ieaz enn egar outhan, hag hen lazaz enn he di. He gorf a oue enterret el leac’h m’en doa anavezet hor Zalver d’ann ampoent m’edo o kinnig d’ezhan eunn tamm bara, ha divezatoc’h e oue savet eunn iliz var he vez.\nAr Iuzevien n’oa ket bet falvezet d’ezho anaout Jezuz-Krist evit ar Mesias, enn despet d’ar burzudou a bep seurt en doa great enn ho zouez. Setu perak ive hor Zalver n’en em ziskouezaz ket d’ezho goude m’oa savet euz a varo da veo. Mes en em ziskouez a eure d’he ziskibien, abalamour ar re-ma a grede ennhan hag a glaske anezhan euz a greiz ho c’haloun. Jezuz a ra c’hoaz evelse enn deiz a hirio : dont a ra gant he c’hras da gaout ar re hen digemer a volonte vad ; mes dilezel a ra ive erfin ar re a gendalc’h da ober ar skouarn vouzar outhan, kaer en deuz skei var dor ho c’haloun da c’houlenn digor.\nar c’houec’hved var ’nn ugent a viz guengolo\nSANT SIPRIAN HA SANTEZ JUSTINA, MERZERIEN\nSiprian a ioa eur sorser pe eur sorser pe eur majisian braz, o chom e kear Antioch. Kerkent hag ann oad a zeiz vloaz oa bet goestlet d’ann doueou faoz gant he dud, ha goude beza bet er skol gant ann habila majisianed euz he amzer, oa deuet da veza treac’h d’ezho holl. Eunn den fallakr oa c’hoaz gant ann dra-ze, ha laza a rea goazed, merc’hed ha bugale, evit en em zervichout euz ho goad hag euz ho bouzellou da ober he daoliou sorserez.\nD’ann ampoent ez oa ive enn Antioch eur plac’h iaouank, he hano Justina, hag a ioa nevez gounezet d’ar feiz kristen. Ar plac’h iaouank-ma e devoa eur gened\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/662&oldid=137894 »


Oï – Radio Naoned\nDiskar-amzer, amzer yen ha teñval. Evit chom hep kouezhañ en diwaskadenn e kinnig deoc’h Maelig ha Tangi ur playlist new-wave, cold wave ha post punk.\nMont a raimp da bourmen er yenijenn, er reter, reter Breizh, reter bro-C’hall betek bro-Rusia, o tremen dre vro-Vrazil ha Kalifornia memes tra.\nGant distro ar sonadegoù e tistro an deiziataer ivez, gant sonadegoù e Roazhon dreist-holl !\nFuture – ChômeurE\nPassion Armée – Détruire l’ennui\nParis Violence – L’ombre Au Tableau\nBallet Clandestino – Escolhas\nPeter And The Test Tube Babies – Blown Out Again\nOi Boys – Déjà reine\nGoude ur veaj etre Belfast ha Derry ar miz paseet e chomo lamponed Distruj war an enezenn. War-zu ar Republik e yelo Mouli ha Tangi hiziv ganeoc’h. Deus ar bloavezhioù 80 betek bremañ, deus ar folk betek ar punk o tremen dre an Oi !, ar C’hrust hag an D-beat, deus Dulenn betek Cork pe Galway, kaset e vioc’h ganeomp da foetañ bro en Iwaerzhon.\nHa goude an abadenn e aliomp deoc’h sellet deus ar film Crock of Gold a gont istor Shane MacGowan.


Divi - Wikipedia\nDewi Sant (e chapel ar Jesus College en Oxford)\nBanniel Sant Dewi.\nSant Divi (anvet ivez sant Devi a-wechoù) a oa ur sant brezhon a veve er VIvet kantved, etre ar bloavezh 500 ha 589 a-hervez.\nDewi Sant a vez graet anezhañ e Kembre. Paeron Kembre eo deuet da vezañ ha lidet e vez e Gouel Dewi d’ar 1añ a viz Meurzh, evel Gouel broadel ar vro-se. Ar pour hag ar roz-kamm eo arouezioù ar sant.\nAnavezout a reer e vuhez dre ur skrid savet e Kembre en XIvet kantved, Buchedd Dewi (Buhez Divi). Mab e vije bet Divi da Sant, ur roue eus Ceredigion, a oa e-unan mab Ceredig, ha da santez Nonn. Diskibl e voe da sant Ildud ha da sant Paol Aorelian. Abred e teuas dezhañ ar brud da vezañ ur prezegenner helavar. Dont a reas da vezañ anavezet evel Dewi Dyfyrwr pe Davidus Aquaticus (Divi Dourour) en abeg ma vroude e heulierien da evañ dour ha da gibellañ en dour yen. Sevel a reas un abati el lec’h anvet hiziv Tyddewi (Saint David’s e saozneg) e mervent Kembre.\nAr reolenn a roe d'e venec'h a c’houlenne diganto labourat gant o daouarn evit ober pinijenn. Distreiñ a reent d'ar manati diouzh ar noz evit lenn, skrivañ ha pediñ e-pad teir eurvezh. O boued ne oa nemet bara heiz ha legumach. Ha daoust d'ar reolenn bezañ kalet, e tirede an dud. Alese e skede brud ar sant war ar vro tro-dro ha pelloc’h zoken. Beajiñ a reas tramor ha sevel meur a iliz hag a vanati e kreisteiz Kembre, e Kerne-Veur hag e Breizh.\nKontañ a reer en e vuhezskrid e c’hoarvezas ur burzhud pa oa o prezegenniñ en ul lec’h anvet Brefi. Klemm a rae lod eus an dud en-dro dezhañ peogwir ne c’hellent ket gwelout na klevout anezhañ mat ; neuze e savas an douar da stummañ un dorgenn dindan treid Divi ha dont a reas ur goulm wenn da gludañ war e skoaz. Anvet eo al lec’h-se hiziv Llanddewi Brefi.\nMervel a reas e 589, goude ur vuhez hir, kant vloaz hervez ar richenn.\nChapel Sant Divi e Plouneour-Menez\nIliz parrez Sant-Divi\nE Breizh e vez enoret e Sant-Divi, e Dirinonn, hag e meur a chapel dre ar vro (Plouneour-Menez, Skrigneg). Met mesket eo bet e anv alies gant hini ur sant all, Ivi. E Sant-Divi e veze lavaret e c’helle dour ar feunteun zo dindan e anv pareañ ar vugale ha pareañ ivez kleñvedoù an daoulagad.\nBuez santez Nonn : mystère breton, kenembannet gant C.R.B.C. ha Minihi-Levenez, 1999.\nEarly British Kingdoms: St. Dewi, Bishop of Mynyw\nCatholic Encyclopedia: St. David\nSt David - Patron Saint of Wales\nBritannia: St David\nLivadurioù en iliz Sant-Divi\nAdtapet diwar « https://br.wikipedia.org/w/index.php?title=Divi&oldid=1668747 »\nDernière modification le 21 Her 2015, à 19:35\nKemmoù diwezhañ degaset d'ar bajenn-mañ d'an 21 Her 2015, da 19:35.


Sant Kitts - Wikipedia\n(Adkaset eus Saint Kitts)\nSant-Kristof pe Saint Kitts (saozneg : Saint Kitts pe Saint Christopher Island) zo un enezenn eus an Antilhez Bihanañ. Er c'huzh-heol dezhi emañ ar Mor Karib, er sav-heol ar Meurvor Atlantel. Unanet eo gant Nevis en ur stad, hag a zo anvet Saint Kitts ha Nevis.\nKartenn eus an div enezenn Saint Kitts ha Nevis\nKristol Goulm eo an Europad kentañ a yeas war Sant-Kristof, e-ser e eil beaj, e 1493. Reiñ a reas an anv « San Cristóbal » d’an enez. Da heul e voe anvet « Saint-Christophe » gant an drevidien c'hall ha « Saint-Christopher » gant ar re saoz. Nevesoc'h e voe savet an anv-bihanaat « Saint-Kitts » e saozneg.\nLedenez ar gevred. En tu kleiz e weler Nevis.\nUr pesk eus ar morioù tro-dro\nAdtapet diwar « https://br.wikipedia.org/w/index.php?title=Sant_Kitts&oldid=1552099 »\nDernière modification le 28 Gen 2014, à 20:20\nKemmoù diwezhañ degaset d'ar bajenn-mañ d'an 28 Gen 2014, da 20:20.


Tempête de l'Ouest Boued hag evajoùDrive hag e-kenwerzh Tempête de l'Ouest : gwerzh enlinenn eus produioioù breizhat\nUn nebeut fotoioù: Kinnig hollek: Evit tout ar re sot gant boued Breizh hag ar produioù breizhat eo Tempête de l'Ouest. Ur gwir ispiserezh enlinenn bihan eo. Gwerzhañ a ra boued dibar dous pe sall evit an dud prevez hag an dud a-vicher.\nPal ar stal-se eo reiñ an dro da bep hini da zebriñ er ger boued breizhat mat eus produerien ar vro, hag ivez kemer perzh ha lakaat Rannvro Breizh da vevañ. N'eo ket Tempête de l'Ouest nemet ur stal enlinenn, istor ha troioù-kaer daou zen entannet gant gastronomiezh hag Internet eo da gentañ.\nPrenañ produioù breizhat war Tempête de l'Ouest a dalv ivez tennañ splet eus meur a servij :\n- un embregerezh bihan he ment gant darempredoù dibar gant he gweladennerien hag he arvalien,\n- ur pakad graet gant aked pe kaset dindan 24 eur,\n- meur a zoare paeañ evit ma c'hallfe pep hini urzhiañ hervez eo boaziet d'ober,\n- an digasadenn digoust adalek 70€.\nUr blog a zo evit ar wiaderien a-benn lakaat anezho da zizoleiñ hor bed, kalz pennadoù-skrid gantañ. Un dro evit kalz gweladennerien da c'houzout muioc'h diwar-benn daou verour ar stal, profitañ eus an distaolioù brav a vez e-pad ar bloaz, eus ar mennozhioù rekipeoù gant produioù ar stal, eus atersadennoù ha teuliadoù eus aktourien Breizh (produerien, blogerien, obererien, artizaned...).\nSkalfad ar produioù hag ar servijoù: Kantadoù a broduioù a zo gant Tempête de l'Ouest, renket e rannoù ha skalfadoù disheñvel evit kavout ken aes ha tra ar pezh en deus ezhomm unan bennak. Amateurien ar gastronomiezh a gavo war un dro lipouserezhoù sukret (gwispid, kouignoù, karamel, kaotigelloù, toazoù da ledañ) met ivez produioù breizhat sall (fourmaj-kig, rilhetez, boestadoù-mir). Kinniget eo kalz armoù ha lienaj da brenañ evit kinklañ ho ti ha dreist-holl ho kegin : tavañjer, torcher, banniel Breizh, mug ha tas, plankenn didroc'hañ...\nKinnig a ra skipailh Tempête de l'Ouest kalz paneradoù ha koufradoù lipous evit lidañ pep mare ar vuhez (deiz-ha-bloaz, eured, Nedeleg...) evit pep yalc'h ha war temoù a bep seurt.\nLabourat a reomp gant embregerezhioù breizhat, e-touez anezho : Isidore Penven, La Belle-Iloise, La maison d'Armorine, A l'aise Breizh, Algoplus, La Chikolodenn... Lec'hioù gwerzhañ: gwerzh enlinenn war http://www.tempetedelouest.fr/\nFichenn identelezh an embregerezh Chomlec'h ar sez sokial: 12, lodannaoueg-kumun 22390 Pont Melvez Pellgomz: 09.72.46.00.32 (galv evit netra gant ur pellgomzer diloc'h) Lec'hioù produiñ: gwerzh enlinenn\tDeiziad krouiñ: 2014 Niver a implijidi: 0 (2 verour nemetken) Stumm gwirel: KEBAT\tKod NOF: 4791A RUKAD: 80106088000011 Furmskrid darempred dre bostel\nblog an embregerezh\nBoued hag evajoùDrive hag e-kenwerzh


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/442 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/442\noun spountet-holl. (22) Mes c’houi a zo tosteet ouz menez Sion, ouz kear an Doue beo, ar Jerusalem celestiel, ouz ar milierou a elez, (23) ouz an assemble hag ouz Iliz ar re genta-ganet, scrivet ho hano en env, ouz eur barner pehini a zo Doue an holl, ouz sperejou ar re just deuet da veza parfet, (24) hag ouz Jesus, Mediator an allians nevez, hag ouz ar goad skulliet, pehini a lavar gwelloc’h traou eged hini Abel. (25) Likit evez na rafec’h disprij var an hini a gomz ouzoc’h ; rag mar n’ho deuz ket gallet ar re a rea disprij var an hini ho c’helenne var an douar a-berz Doue, tec’hel kuit, diessoc’h c’hoas e vezo deomp-ni tec’hel pa droomp kein d’an hini a gomz euz an env ; (26) ar vouez euz a behini neuze a lakaz an douar da grena, ha pehini breman hen deuz great ar bromessa-man, en eur lavaret : Eur vech c’hoas e lakin da grena, nann an douar hep-ken, mes ive an env. (27) Hogen, ar c’homzou-man : C’hoas eur vech, a verk ar fin euz an traou a hell beza chenchet, e kement ha ma’z int bet great, evit ma choumo ar re ne chenchont ket. (28) Abalamour da ze, o cregi er rouantelez ha na hell ket beza chenchet, dalc’homp ar c’hras, evit ma c’hellimp dreizhi servicha Doue en eun doare hag a blijo dezhan gant respet ha gant doujans ; (29) rag hon Doue a zo ive eun tan hag a zev.\nRA bado ar garantez etre ar breudeur. (2) Na ankounac’hait ket rei digemer mad d’an dud a-ziaveaz ; rag dre eno hinienou ho deuz digemeret elez, heb hen gouzout. (3) Dalc’hit sonj euz ar brizonerien, evel pa vec’h er chadennou assambles ganthe ; hag euz ar re a zo gwall-dretet, evel pa vijec’h c’houi hoc’h-unan en ho c’horfou. (4) Ra vezo ar briedelez henoret gant an holl, hag ar gwele disouillet ; rag Doue a varno an dud libertin hag an avoultrerien. (5) Ra vezo ho puez dinam a avaristed ; bezit contant gant ar pez hoc’h euz ; rag Doue he-unan hen deuz lavaret : Na zilezin ket ac’hanoud, ha ne abandonin ket ac’hanoud. (6) En hevelep doare ma c’hellomp lavaret gant assurans : An Aotrou a zo va zicour, ha n’em bezo ket a aoun ; petra a hell an den ober d’in-me ? (7) Ho pezit sonj euz ho renerien, pere ho deuz prezeget deoc’h ger Doue, hag en eur gonsideri\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/442&oldid=125574 »\nKemmoù diwezhañ degaset d'ar bajenn-mañ d'an 9 Eos 2018, da 11:22.


Timbroù Hawaii - Wikipedia\nUn enezeg lec’hiet e kreiz ar Meurvor Habask eo Hawaii. Ur rouantelezh dizalc’h eo betek 1893, pa zeu a-benn ur strollad trevadennourien amerikan da ziskar ar monarkiezh hag embann ar Republik (1893-1899). Tiriad ar Stadoù-Unanet eo Hawaii e 1899-1900. Ur rann eus Stadoù-Unanet Amerika eo abaoe 1900.\nD’ar 21 a viz Kerzu 1850 e tigor Burev-post kentañ Hawai, a-drugarez d’an Ao. Henry M. Whitney, pennrener melestradurezh ar Postoù abaoe ar 1añ a viz Kerzu. Dre ziouer a frammoù a-ratozh, emañ ar burev e ti ar valtouterien (“Customs House”), e porzh Honolulu. Ne oa timbr ebet d’ar c’houlz-se, ha dav eo bet gortoz ar 1añ a viz Here 1851 evit arvestiñ ar re gentañ-tout, lesanvet “Timbroù ar visionerien” (“Missionaries” e saozneg). Priz ar gasadenn a vez dornskrivet gant liv du, war du dehou ar golo-lizher alies. Kas ul lizher tramor a goust kêr-ruz : 42 "cents" evit ul lizher kaset da New York. Digoust eo ar gasadenn etre inizi an enezeg hag e Hawaii avat.\nDa diegezh Roue an enezeg e vez gouestlet an timbroù all, embannet e Hawaii betek 1893, dindan ar meneg « Hawaiian Postage » pe « Hawaii » hepken. Timbroù gant an alc’hwez « Hawaiian Islands Postage » a vez moulet e 1899-1900, ha re Stadoù-Unanet Amerika a vez implijet eno abaoe 1900.\nGwelout Timbroù Stadoù-Unanet Amerika\nAdtapet diwar « https://br.wikipedia.org/w/index.php?title=Timbroù_Hawaii&oldid=674798 »\nKemmoù diwezhañ degaset d'ar bajenn-mañ d'an 13 Meu 2010, da 14:28.


Trede arvest | Daskor\nMarv Sant Tremeur\nJean Roudot (1871-1921)\nBrest, Moulerezh ar C’hourrier, 1906\nPennad a-raok kregiñ da vat\nMet o c’houzout eo mab da Gonomor, ar mezhusañ muntrer a zo bet biskoazh, ar sant yaouank a zo mall gantañ mervel evit kuzhat eus an dizenor ! En em lezel a ra gant Konomor, a zibenn anezhañ war an daol-maen gant un taol kleze !\nKerkent, liammoù Taliesin a gouezh ; sklêrijenn ar Feiz, a yoa pell zo o klask ene an Drouiz yaouank, a bar bremañ war e spered : gant gwad Tremeur, prenet ene Taliesin, ha mouget ar relijion gozh ; prenet ivez ar bobl holl ; rak Taliesin, er pezh-c’hoari-mañ, n’eo penn-da-benn nemet skouer ene Breizh o tilezel an doueoù faos evit ar gwir Doue !\nGWENC’HLAN hag e Zrouized, TALIESIN hag e re, liammet o zreid hag o divrec’h, TREMEUR er memes doare, KONOMOR, SOUDARDED\nHor spered re vuan en doa kemeret nec’h ;\nDoueoù hon tadoù-kozh ur wech c’hoazh a zo trec’h !\nGant Drouized an derv a chomo ar gounid ;\nHervez al lezenn ret, graet a vezo al lid,\nA dle da virviken, war eneoù ar bed holl,\nDiazezañ galloud doue santel an heol !…\nE-harz an daol-maen sakr, setu amañ Tremeur\nHa gantañ ar pemp drouiz treitourien d’o breudeur.\nAr re-mañ o deus c’hoazh etre daou da zibab :\nReiñ dorn da Gonomor da skuilhañ gwad e vab,\nPe war an daol-maen sakr, o unan hep truez,\nRentañ d’an doueoù o gwad hag o buhez !\nN’eo ket dremm ar bourrev, na dremm kriz an ankoù,\nA rafe din kemer perzh en da dorfedoù ;\nSetu va c’halon noazh : Bourrev, sko pa gari !\nAnzav, evelato, n’eo ket ur seurt c’hoari\nA oas-te o c’hedal, paourkaezhig didalvez,\nPa kredot sevel dec’h ken divergont da vouezh ;\nEsper e toa da gaout, o tec’hel diouzhin,\nE-lec’h noz ar c’huzh-heol, ar sklêrijenn vintin !\nE noz du ar marv bremaik ’vi sebeliet ;\nEus komzoù an Drouiz kozh en doa da genteliet,\nNeuze ’teuio soñj dit, ha na pebezh kerse,\nO den yaouank diboell, ’savo ennout neuze !\nSko ! sko ! ’lavaran dit ; mall zo gant Taliesin\nMont da glask er bed all ar sklêrijenn vintin ;\nBet am eus bet hiriv an diswel anezhi ;\nMall eo da’m daoulagad en em beurzigeriñ !\nHoll en ho fallentezh a fell deoc’h kenderc’hel ?\nAN DROUIZED YAOUANK\nHoll, gant Taliesin, ni a c’houlenn mervel !\nDrouized chomet fidel, troc’hit eus an dervenn\nBep a c’hurunenn c’hlas da lakaat war o fenn !\nKonomor, chom amañ gant da gleze dispak,\nD’o skeiñ, pa vezint prest, e-harz an daol-maen sakr !…\nE-pad an amzer-se me ’gano, d’ho kedal,\nUr c’han reizhet hervez lezenn barzhed gwechall,\nUr c’han da eneoù hon tadoù, d’o gervel\nDa zinijal amañ eus ar bevar avel ;\nUr c’han d’hon doueoù d’o lakaat da ziskenn\nWar douar Breizh-Izel, da skoulmañ da viken,\nEtrezo hag etre spered ar Vretoned,\nAl liammoù nevez gant ar gwad siellet.\nHag e pign war an daol-maen.\nwar un ton nevez :\nDeredit holl, c’hwi brezelourien kozh\nA c’houren c’hoazh, war lein goabrenn an noz,\nGwad en-dro deoc’h o redek a-boulloù,\nKen eo ruz-bev tachenn c’hlas an neñvoù !\nC’hwi, Drouized bras, a red goustad ha sioul,\nRez ar pradoù, war karrig ar c’houmoul,\nGant an avel o treiñ ken skañv e rod,\nMa ne weler e roud war glizh ar geot !\nC’hwi, doueoù a zo e pep tra holl,\nEn neñv o reiñ nerzh ha gor d’an heol,\nE dorn an Drouiz da reiñ mouezh d’e delenn,\nHag en douar, da reiñ mel d’an dervenn [!]\nDeuit ! ma skignfot dre bevar c’horn ar vro,\nWar an heol sakr, an dud hag an derv,\nAr c’hlizhenn c’hwad, ouzhimp, ’vit ma tec’ho,\nBugale Breizh, speredoù ar marv !\nGildas a zegouezh hep bezañ gwelet !\nGWENC’HLAN a gendalc’h\nEneoù eus a bep oad, eneoù eus a bep stumm\nEus ar bevar avel, en-dro deomp ’n em zastum ;\nEmaint holl en-dro deomp oc’h hirvoudiñ, war-grenn,\nO c’hedal an darvoud a dle amañ tremen.\nHag uheloc’h, en oabl, an doueoù o unan,\nEus goueled an neñvoù, ’deu da selaou va c’han.\nGILDAS oc’h ober sin ar groaz war an neñv\nDre urzh an Tad, ar Mab, hag ar Spered Santel,\nSperedoù deredet war ar bevar avel :\nGant sin kroaz va Jezuz, me ho skub ac’halenn,\n’Vel vez gant an avel skubet ar goumoulenn !\nKonomor a wel neuze Gildas ; leusker a ra ur griadenn ; Gwenc’hlan a dro e benn, hag a wel ivez ar manac’h ; diskenn a ra diwar an daol-maen.\nPiv eo ar penn moal-mañ, den disakr ha divezh,\n’Touez an Drouized santel a gred en em ziskouez ?\nSpontet gant trouz e vouezh speredoù hon tadoù,\nA zinije ’vit hor selaou, a-vagadoù.\nPenn moal ! Te eo hiroc’h da vlev ha da varv :\nMet hiroc’h da c’halloud n’eo ket evelato !\nGant da vlev hir, bremaik, ha gant da varv kaer,\nTe ’yelo da welet pelec’h, gant ken bras herr,\nEo tec’het dirazon da zoueoù spontik :\nEn ifern, ’vit o c’hlask, me da gaso bremaik.\nKentoc’h, war an daol-maen pell a yoa disec’het,\nDa c’hwad a zeredo, ’vit gwalc’hiñ da bec’hed !…\nKonomor, krog ennañ, ha gra dezhañ rentañ,\nA-raok skeiñ ar re-mañ, e vuhez ar c’hentañ !\nKonomor ’neus desket a-bell zo petra ’dal[v]\nDa houarn na da zir stekiñ ouzh pennoù moal !…\nDalc’h soñj eus da gastell diskaret en e boull,\nSkoet gant nerzh va mouezh kreñvoc’h ’vit an tan foultr !\nAn anv zo a-walc’h ’vit lakaat da dec’hel\nSperedoù an aer dre ar bevar avel,\nA c’hellfe, en douar, dindan ho treid, kerkent\nWar-eeun d’an ifern digeriñ frank an hent ;\nHag eno, a dra sur, d’ar c’hont-meur Konomor\nE-touez ar pennoù bras ’vo roet ur gador !…\nSkrijañ ’rafe er c’hoad an holl loened gouez ;\nGant va mouezh, ’n ur yudal, a unanfent o mouezh,\nMa vefe displeget dezho da dorfedoù !\nMa vez stlapet outañ stlabez da bec’hedoù,\nA-walc’h ’vez anezho ’vit saotrañ an oabl glas,\nHa mougañ sklêrijenn an deiz evit biskoazh !\nEn anv an Doue, mestr ar bed, e komzan,\n’Mañ Doue o sevel, gantañ gwalinier tan ;\nMe a glev dre an Neñv o tont, en ur c’hourdrouz,\nMouezh ar c’hu[du]runoù dindan ar c’hoabrenn rouz ;\nMe a wel, pleg-displeg, eus ar goumoulenn zu,\nLuc’hadenn e gounnar da’z rentañ e ludu.\nWarnout, ne santez ket an arnev o pouezañ,\nKen pounner, ma’z eo sklêr eo prestik da gouezhañ ?\nGant da fallagriezh, bemdez a bounnera,\nBemdez a gresk fulor an tan prest da’z flastrañ !\nDrouiz Gwenc’hlan, da’m sikour galv ’ta da zoueoù !\nKrenañ ’ra va samm korf evel ur bern delioù !\nDervenn vras ha santel, gant da skourrioù ledan\nDifenn an denig paour a zo amañ dindan !\nE selloù a zev din va daoulagad ! Pelec’h,\nDirak spont ar vouezh-se, ’kemerin-me an tec’h ?\nLezet en deus e gleze da gouezhañ ; Gildas a grog ennañ, a droc’h liammoù Tremeur, a ro dezhañ ar c’hleze, hag a ra dezhañ pignat war an daol-maen uhel !\nGWENC’HLAN da Gonomor\nDen muioc’h digalon eget ur plac’h netra :\nSetu kollet ganez ar sikour ar c’hreñvañ,\nA c’helle da zifenn eus taol da enebour !\nEus a-berzh an doueoù perak goulenn sikour,\nPa oa ’tre da zaouarn, ’vit diskar ar penn moal,\nAr c’hleze n’eo bet c’hoazh trec’het gant unan all,\nAr c’hleze a zalc’has dorn Arzhur e-unan ?\nEmañ bremañ etre daouarn e vab-bihan[.]\nTremeur, en da zaouarn kleze ar Rouaned,\nO c’hleze en da zorn, hag en da c’hwazhied\nO gwad ivez, va mab, gwad Rouaned gwechall,\nKleze ha gwad n’ez eus na kleze na gwad all,\nA c’hellfe o zrec’hiñ dindan bolz an neñvoù !\nGant kleze bras Arzhur, troc’het da liammoù !\nStlap pell ouzhit bremañ mantell paour ar venec’h !\nHag a denn e vantell gant Tremeur\nO Roue, sav da benn ; brezelour, sav da vrec’h !\nDiskouez ar stern brezel, graet gant dir ha gant aour,\nA vesker dit bemdez dindan da zilhad paour !\nDeu’t bremañ c’hwi, Kont-meur, ha c’hwi, tud didruez,\nGant mab ho Rouaned da lemel e vuhez !\nTe ’gave dit, kiger, kaout da gontellañ\nUn oanig ne oufe nemet klemm ha krenañ :\nHa setu dirazout, gantañ savet e bav,\nUl leon, skilfoù dir dispak gantañ ken brav !\nTremeur, war urzh Gildas, en deus taolet e vantell ; e-mañ war an daol-maen, gant e stern vrezel skedus, oc’h hejañ kleze Arzhur.\nO kleze, peseurt tan oa kuzhet en da droad ?\nKerkent m’en deus va dorn kroget ennout, va gwad\nA-dreuz va gwazhied zo kroget da virvi !\nSoñjoù du ar marv, ’vel ur vandenn vrini,\nPell, pell eus va spered o deus tec’het kerkent !\nEm c’halon nevezet ne chom mui diagent\nNemet c’hoant da vevañ, c’hoant da vont dre ar bed,\nEm dorn kleze Arzhur, o taol tan ha luc’hed !\nDalc’h ’ta, va breur ! Dilamm eus an daol-maen garv,\nDistag da vuzell flour eus evaj ar marv !\nLez da gregiñ ennout sec’hed yac’h ar vuhez !\nAezhenn fresk an esper war da galon a c’hwezh :\nList hi da zispak dit da askell ’n un dridal,\nList hi da’z dibradañ dre an oabl da nijal !…\nGant da stern a vrezel na pegen kaer ’out-te,\nDa zremm flamm o parañ eus sked dir da gleze !\nYa ! douar va c’havell, n’eo ket dre va marv\nEo a fell din bremañ da servijañ, va Bro !\nDoue en deus lakaet gwad em gwazhied din,\nDoue en deus c’hwezhet tan din ’leizh va feultrin !\nN’eo ket un oan aonik en deus graet ac’hanon ;\nDin a roas skilfoù ha kalon ul leon !\nAr bed holl o krenañ dirak va c’hleze noazh,\nO Jezuz, a soublo bremaik dirak ar groaz !\nMard eo kurunennoù, Konomor, a fell dit,\nDeus da heul va c’hleze dre ar bed d’o gounit !\nDeus ganeomp, ha tro kein da veleg an derv,\nEn em daol ganeomp-ni e-kreiz an avel-dro,\nEvit bezañ sammet gantañ, dre an neñvoù,\nDreist tronioù an douar hag o c’hurunennoù !\nVa den, a-benn ober d’ar C’hont ur seurt pedenn,\nHa te a oar piv eo ar C’hont, ha peseurt den ?\nPenaos a c’hellfen-me anaout ar C’hont-meur ?\nE-touez ar pennoù bras n’em eus bevet nemeur.\nGouzout a ran hepken eo ur brezelekaer ;\nHervez ar pezh am eus lennet em levrioù kaer,\nUr seurt den ’dle ennañ bezañ kalon uhel,\nWar varc’h kerkent ma son trompilhoù ar brezel,\nEürus pa sav er vro ur Roue kalonek\nD’en em deuler d’e heul dre ar bed da redek,\nEvit difenn a zroug gwirioù an dud netra,\nDiskar an dud uhel a yoa eus o flastrañ ;\nHa dreist-holl ’vit lakaat, war holl bobloù ar bed,\nDa ren ar C’hrist-Doue, Roue ar Rouaned !\nMet ma vez ar C’hont-Meur unan eus an dud-se,\nNe garont ken c’hoari nemet c’hoari kleze,\nDa doullañ da hemañ e galon, goude-se\nDa droc’hañ da hennezh e benn war e zivskoaz ?\nMet ne vez bet ar C’hont ’met un den a-viskoazh\nTouellet da lazhañ, da zistankañ ar gwad,\nKen a lez e pep hent, ’lec’h ma taolas e droad,\nRoudoù gwadigellet er vouilhenn hag er pri :\nHa te a lakfe c’hoazh da zorn en e hini ?\nYa, va dorn a rafen, a-raok e gas d’ar groug,\nDa skoulmañ ar gordenn dezhañ eus e c’houzoug !\nUr Roue, daoust ma dle d’an holl dud bezañ tad,\nA dle skeiñ ar re fall ’vit difenn ar re vat !\nAc’hanta, Konomor, ha dihunañ a ri ?…\nO welet er paotr-mañ kement a goantiri,\nEnnout, ’gav din, oa krog an deneridigezh,\nHag a deuze dija ennout da galon gouez,\nGant komzoù ar paotrig, enno mesket ken brav,\nEvit da douellañ, mel flour ha tan berv.\nBremañ ’welez ’eo ret pe lazhañ pe mervel ;\nMet ged c’hoazh, ur pennad, ma vo dit roet ar gwel\nEus ar pezh ’zo kuzhet evidout e kalon\nAn neb a ginnige da gemer da vignon !…\nTremeur, petra ’ri -te, pa vi roue un deiz,\nMa teufes da gaout, e-touez sujidi Breizh,\nUnan hag en defe bet ar fallagriezh,\nEñ savet a netra, da vont d’en em ziskouez\nDre balezioù ar vro, ’touez an dudjentiled,\nDa douellañ eno c’hwec’h a zimezelled,\nDa euredañ ganto an eil goude eben,\n’Vit o lazhañ gant o bugel, war un daol-maen ?…\nO Drouiz, te a gont din sorc’hennoù bugale\nEvit lakaat amañ ac’hanon da zale ;\nBiskoazh ne vo kavet, e-touez holl gouenn an dud,\nUn den trec’h e grizder d’an anevaled mut !\nHa ! kalz traoù, gant Gildas, a zo bet dit desket,\nMet her gwelet a ran, ar manac’h n’en deus ket\nDisklêriet dit traoù all, mat ivez da c’houzout !\nTav, den kriz ! Ne ro ket d’ar paotr da anaout\nTraoù hag a ve goude, war ar spered, evel\nBilim tan da zeviñ e eskern hag e vel !\nManac’h, te ’gave dit, dre da c’hourdrouzoù gouez,\nHon trec’hiñ, ni hon daou, gant ar spont hag ar vezh.\nHa te a gave dit, paourkaezhig krouadur,\nHon diskar ’n ur c’hoari gant kleze kozh Arzhur !\nN’em eus nemet ur gomz da lavaret, da’m zro,\n’Vit ho trec’hiñ ho taou, ha reiñ dit ar marv ;\nUr gomz evit krennañ da skilf, ha da askell,\nA yoa dispak ganez ’vit nijal ken uhel,\nGoude bezañ skoet ac’hanomp da vervel !\nGant ur gomz a c’hwezhin un tan e-kreiz da vel,\nUn tan ha ne c’hellfe ar mor holl da vougañ\nP’en do, e-kreiz da c’hwad, gellet en em silañ !\nSed amañ anezhi : an den ken dinatur,\nN’en deus anavezet biskoazh ken plijadur\nNemet o tispenn kig an dud gant e gleze,\nAn den-se eo hennezh ’zo dirazout aze !\nHag an den-se en deus skoet, war an daol-maen,\nC’hwec’h pried da vervel an eil goude eben :\nAn den-se eo da dad, o mab-bihan Arzhur !…\nA ! kouezhañ ’ra da benn, a savez ken asur,\nGant an taol-mañ am eus dac’het8 dit ’kreiz da dal !\nDigor bremañ eta da askell, ’n ur strakal,\nDispak bremañ da skilf, o leon galloudus !…\nSetu sklaset da c’hwad, den yaouank froudennus ;\nMouget eo da ourgouilh, o mab-bihan Arzhur,\nGant ar vezh da vezañ mab d’un den ken hudur !\nO Gildas, o Gildas, astenn din ’ta da zorn !…\nYa, sklaset eo va gwad, brevet eo va askorn !\nGant an teod-mañ, soubet e bilim an ifern,\nEo silet ar marv din e-kreiz va eskern !\nA ! lavar din ur gomz, lavar n’eo nemet gaou,\nAr pezh emaon bremaik oc’h ehan da selaou !\nA ! deviñ ’ra an drein am eus sanket ennout !\nEvit da zizreinañ, Gildas zo dic’halloud ;\nVa c’homzoù zo gwirion, den n’o dislavaro,\nGwazh a se ma int dit ur bilim a varv !\nEus an evaj trenk-mañ, pa eo stag da vuzell,\nBetek al li ’vo ret dit riñsañ da skudell !\nYa, te hag a save ken bras lorc’h en da greiz,\nO soñjal ’out ganet eus a gaerañ gwad Breizh :\nTe zo mab d’ar vilañ, ha d’an izelañ den\nA zo bet o vevañ war an douar biken !\nKonomor zo hiriv azezet war un tron,\nDen ne oar eus a biv en deus sunet ar vronn ;\nUn deiz ’meus e gavet e-kreiz ur c’hoad teñval,\nO redek, noazh ha gouez evel un aneval ;\nMe am eus e savet, furmet korf hag ene,\nEvit bezañ em dorn, a-enep da Zoue,\nUr beñveg prest bepred da skeiñ ha da lazhañ ;\nDrezon-me eo pignet d’ar renk an uhelañ,\nDrezon-me ’neus gellet, e ti ar Rouaned,\nEn despet da Gildas, goulenn ha kaout pried,\nEvit kaout da ginnig da zoueoù an daol-maen,\nEvit hol lidoù sakr, gwad bugale kristen !\nDa vamm-te da-unan, merc’h da Gont-meur Gwened,\nRouanez dre he gwad koulz ha dre he gened :\nYa, da vamm, un nozvezh, amañ, eus dorn da dad,\nWar ar maen ’maout warnañ, he deus skuilhet he\nTe da-unan, erfin, a-raok zoken genel, [ gwad !\nEo bet ret da ziframm a-zindan e gontell !\nAllaz !… N’eus mui ezhomm eus dir na kontilli\n’Vit treuziñ va c’halon, dispenn va izili !\nAbaoe mil bloaz zo ma’z eus war da zaol-maen\nTud o skuilhañ o gwad, bez sur, Drouiz, n’eus bet den\nHag a ve ’vel din-me, bet ganeoc’h bourrevet,\nEn e galon kement a liammoù brevet !\nAn ourgouilh marteze o c’hwezhañ din em c’hreiz,\n’Vel ul labous yaouank pa gimiad ouzh e neizh,\nE saven dre en neñv, ’vel mezvet gant ar joa\nD’en em santout bepred uheloc’h-uhelañ !\nVa spered a nije ken herr ha ken diroll,\nMa tizhis pell du-hont ’lec’h ma sked, ’vel an heol,\nGloar divarvel Arzhur dreist an holl rummoù tud !\nUr pennad war va zal a baras sked e vrud ;\nGant ur barr aour kouezhet e goueled va c’halon,\nGwad va zad-kozh Arzhur en deus tridet ennon.\nEn eur-se ne oa den a-zindan bolz an neñv\nKen birvidik e c’hwad, ken laouen e ene !\nDa vouezh, o skeiñ warnon, ’vel gurun, stank-ha-stank,\nEus bolz glan an neñvoù am diskar ’kreiz ar fank !\nHag e santan, ken rust ma’z eo bet din va lamm,\nEus ar vuhez ennon eo torret pep liamm !\nKenavo a rankan lavaret d’ar vuhez !\nDec’h, hep klemm hag hep poan, am bije eus ar bez,\nGwelet brec’h an Ankoù ’n em astenn da’m c’hemer,\nDa falc’hañ da’m buhez he flantennig tener !\nDec’h, ’vel ur vleuniennig, hep bann heol na bann glizh,\nD’an douar da vervel ’stoue va fennig skuizh.\nHiriv, pa teue din eus an neñv mil c’hlizhienn,\nPa lugerne ken flour barroù an heol laouen,\nPa bigne em c’halon, eus eienennoù mae,\nDour nerzhus ar vuhez, o ! na kriz eo din-me,\nVa Doue, ’n’em lezel gant falc’h dall an Ankoù !…\nN’eus forzh, klemmadenn ’bet ne zeuy eus va genoù ;\nKrishoc’h eget houmañ eo bet hoc’h angoni,\nHa pounneroc’h eo bet ho kroaz ’vit va hini !\nPiv en deus da rentet ken gwan, ken kizidik,\nO brezelour yaouank a welen bremaik\nNerzhusoc’h ha taeroc’h ’vit Doue en emgann,\nDa lagad, da gleze, o daou o teuler tan ?\nPenn-kil-ha-troad, da gorf ouzhit zo dic’houli,\nSonn da benn war da skoaz, ha yac’h da izili !\nGoulioù zo, diouto kalz diaesoc’h herzel\nEget ar goulioù a zispenn un ezel,\nNag ar re a dreuzfe zoken kalon an den !\nAr goulioù-se a chom diremed da viken !\nGanto ’on bet tizhet ; gouliet va enor,\nPa’z eo re wir, siwazh ! ’on mab da Gonomor !\nMezh eo dit klevout piv a teus-te bet da dad ?\nMezh eo dit va gwelet dindan da zaoulagad,\nMall eo dit er marv mont da guzhat da vezh ?\nGortoz ma da stlapin eta raktal er bez !\nGILDAS da Gonomor\nWar da giz ! pe kerkent, e noz du ar marv,\nA-raok da vabig paour ur ger da ziskaro !\nYa, ged c’hoazh ; rak ne gouezho ur vlevenn eus va fenn,\nE-pad ma vo em dorn an dir-mañ da’m difenn !\nWar ar maen va-unan bremaik en em ledin :\nMet a-raok, ur pennad ’fell din, war va daoulin,\nVa Doue ha va mestr, ’n em deuler dirazoc’h.\nHag a zaoulin.\nEm c’halon ’barzh mervel, ma tiskenno ho peoc’h !\nRe a drubuilh a zo bremañ war va spered,\nEvit soñjal ennon va-unan ’giz m’eo ret,\nPa ’mañ ouzh va gervel mouezh aeled ar marv !\nSoñjoù eus a bep seurt a zo re war va zro !\nO c’has kuit a fell din ’vit ma ne chomo mui\nNemet ur soñj ennon : Jezuz, hoc’h hini-c’hwi !\nTec’hit ouzhin eta, holl soñjoù ar vuhez !\nAn eil goude eben, tec’hit, pep c’hoantegezh !\nO ! na digar ’out-te evidon-me, Tremeur !\nPerak reiñ din bremaik an anv dous a vreur\nMard eo kerkent, siwazh ! evit va dilezel,\nHa dilezel ganin hor mamm Bro Breizh-Izel ?\nHa nann dre vurzhudoù ur c’hleze galloudus !\nM’ho ped eta, Gildas, va lezit da vervel !\nGant ho mouezh burzhudus, na’z it ket da c’hervel\nNerzh Doue da’m ziframm eus a skilf ar marv ;\nAr vuhez a ve din re griz ha re c’hwerv :\nE sioulder ar marv, va lezit da ziskenn,\nWar galon va Doue, da yac’hat va anken !\nYa, va mab, re sklêr eo, youl Doue e-unan\nEo a verk an eur-mañ evit da dremenvan ;\nDiskenn e peoc’h er bez, va mab ha va Roue !\nPe gentoc’h, dispak frank askilli da ene,\nO merzher Breizh-Izel, evit nijal d’an neñv ;\nEvit nijal n’an neñv, dispak da askilli,\nDa askilli ruz-tan ha gwenn ’vel al lili,\nGwenn dre ma varvez gwerc’h, ruz dre ma’z out merzher !\nMet diwall da grediñ, Drouiz fallakr ha muntrer,\nE tigoro e c’hwad an hent, ’vit an distro,\nWar zouar Breizh-Izel da’z doueoù marv !\nPeuriferniet a vo bremañ da zoueoù faos !\nEus gwad Tremeur a sav an diwezhañ mallozh,\nA dle pouezañ warno evit o chadennañ\nDa viken e goueled an ifern an donañ !\nYa, gwir eo, gwad Tremeur, hervez da brofedioù,\nA vo silvidigezh ha buhez d’an eneoù ;\nDiframmet ’vint bremañ a-zindan an derv,\n’Lec’h ma krene ar c’houenn gant terzhienn ar marv,\nHag e pignint war gern an dorgennoù uhel,\nDa resev sklêrijenn Jezuz, an Heol santel !\nGalvet, ’tre ho tivrec’h e joa ar Baradoz,\nGaneoc’h, o va Doue, va ene da repoz !…\nMe a seblant din kle’out evel mouezh eneoù\nO skuilhañ en-dro din holl c’hwezh-vad en neñvoù !\nVa resevit ganeoc’h, o eneoù divlam !\nN’emaoc’h-c’hwi ket ganto, ene santel va mamm ?\nDeuit evit sikour o mabig da sevel,\nVa askellig harpet ganin ouzh hoc’h askell !…\nBremañ, kleze Arzhur, eus va daouarn a gouezh…\nGourvez a ran laouen a-hed an daol-maen gouez !\nGourvez a ra.\nNa kriz eo goulskoude soñjal a dle va gwad\nRedek amañ bremaik dre da zorn, o va zad !\nDiegi ’meus bremañ da lezel da gouezhañ\nVa c’hleze kozh etre da zaouarn da’m lazhañ !\nO euzhusañ torfed, o spontusañ marv !\nA sav adarre.\nN’em boa evet nemet betek al li c’hwerv,\nHa setu em c’halir bremañ ar pep trenkañ !…\nMa c’hellfe va marv bezañ da vihanañ\nEus da holl dorfedoù, siwazh, ur binijenn[,]\nA-walc’h evit pellaat dorn Doue eus da benn !\nA ! ma c’hellfe va gwad, va zad paour, da walc’hiñ !…\nKonomor, lavar din, ha pelloc’h e chomi\nDa selaou, ’vel ur peul, komzoù goullo da vab,\nKeit all zo war ar maen, ouzhomp oc’h ober goap ?\nKerzh d’hen diskar kerkent, ha diwall da grenañ !\nKerzh, ha kas d’ar bed all he mab da Drifina !\nAmañ a gouezh ar c’hleze eus dorn Tremeur.\nKONOMOR e-maez anezhañ e-unan\nTrifina ! Trifina, bourrev va samm buhez !\nSetu dirazon c’hoazh da ene didruez !…\nGwenc’hlan, ne welez ket aze, war an daol-maen,\nTrifina gourvezet, he mab en he c’hichen ?\nAr memes gwad bepred eus he gouli a red.\nGwad milliget, berañ a ri eta bepred ?\nEnnout ’yelo bremaik beg va c’hleze ken don.\nAstenn a ra ar c’hleze.\nMa evo ar restad eus gwad ruz da galon :\n…Dal, viltañs milliget !… Ha dal, te, prezeger !\nSkeiñ a ra daou pe dri daol.\nWar barlenn flour da vamm te a gousko emberr !…\n…Setu da benn d’an traoñ a-ziwar da zivskoaz,\nHa da c’henoù serret da’m gourdrouz da viskoazh !…\nO burzhud !… Kouezhet eo liammoù hon daouarn,\nEvel pa vent troc’het gant ul lavnenn houarn !\nAr memes taol kleze en deus da zibennet,\nBugel santel, en deus-ni hon dichadennet !…\n…O korf marv, peseurt galloud a sav ouzhit ?\nE-lec’h leñvañ da’m mignon paour, ennon a drid\nGant joa, en despet din, va c’halon em feultrin !\nPeseurt nerzh a ra din kouezhañ war va daoulin ?\nEn em daol d’an daoulin.\nC’hoant ganin, ’vel ur c’hi, stagañ va muzelloù\nDa evañ ar vuhez a red eus da c’houlioù !\nPep gouli zo ennout un eienenn buhez,\nO teuler gant ar gwad, dour ar silvidigezh !…\nEne Breizh o c’hedal pell zo ar sklêrijenn,\nSell hi o sinklañ dit, ’vel eus un eienenn,\nEus ar goulioù ruz-mañ, ruz ’vel faoutoù an neñv,\nPa deu er volz mintin da barañ gouloù-deiz !…\nBremañ a welan sklêr petra eo an Heol-se\nA yoa, hep e anaout, o c’hervel va ene.\nDoue kristen, te eo, te eo an Heol skedus\nA welen keit all zo em huñvreoù burzhudus !\nTe eo am eus pedet gant va zelenn bremaik,\nHa dit eo a fell din kanañ c’hoazh va c’hantik :\nDre holl a drid ar maezioù.\nMe ’glev an alc’hweder o kanañ,\nWar nij, dreist ar menezioù,\nDa c’hervel gouloù deiz ba barañ ;\nTridal a ra va gwad ha va spered,\nKan dudius a voud em c’halon ;\nHeol burzhudus, strink da sked\nMa paro dudi an deiz warnon !\nEne Tremeur, d’an Neñv, o paouez da sevel,\nEo an alc’hweder-se a dlee da c’hervel !\nPa’z eo savet, setu te o strinkañ dre-holl\nDre Vreizh da sklêrijenn, o dudiusañ Heol !\nSetu c’hwi o skediñ, Heol laouen,\nHeol glan, deiz al levenez !\nDiskenn e strad teñval an draonienn !\nPobl o leñvañ e-kreiz noz ar marv,\nTavit, setu an Heol o sevel ;\nA-dreuz da goadoù derv,\nAn Heol a bar warnout, Breizh-Izel !\nYa, Breizh holl zo bremañ, hag a vo da viken,\nO vevañ, o tridal dindan da sklêrijenn !\nBreizh eo ar c’horn douar a zalc’ho da barañ\nWarni, o Heol divin, da sked dudiusañ !\nNeblec’h ne vo gwelet kement a eneoù\nDrezout o vleuniañ stank warno bleuñv an neñvoù !\nNeblec’h ne vo gwelet irvi toullet ken don\nHa trempet, ma vez ret, gant gwad pur hor c’halon,\n’Vit ma savo warno, gant nerzh da c’hor, o Heol,\nEd puilh da reiñ bara da eneoù ar bed holl !\n7 N’eus ’met ur pennad ennañ.\n8 evit tizhout ?\nLiens transversaux de livre pour Trede arvest\n‹ V Pennad


Ma abadennoù istitlet e brezhoneg muiañ karet – Mon Premier Potager\nKinnig a ran deoc’h ma abadennoù istitlet e brezhoneg muiañ karet war Brezhoweb. Dreist eo evit gwelaat ar yezh! Diwar-benn petra eo bet komzet ? Pegeit e pad bep abadenn ? Gant piv int kinniget ? Peseurt pouez-mouezh e vez komzet gant an animatourien ? Perak e plij din ? Lâr a ran deoc’h tout!\n“Diskouezet ‘vo deoc’h gant Klaris penaos sevel traoù er gêr e brezhoneg, gant plijadur ! “Do it yourself” a vez lâret deus ar c’hiz-se e galleg flour, “Made e Breizh” a vo lâret ganeomp.”\nPaderezh : ≈ 10 mun\nAnimatourez : Klaris Bailleul\nPouez-mouezh : Klaris zo e-orin deus bro C’hall met desket neus brezhoneg ba’ bro Dreger.\nAn abadenn-se eo an hini a gavan ar gwellañ. Plijout a ra din kalz ober traoù er gêr evel liorzhãn, met ivez evel keginãn ha bitellat… Neuze, evel just, troet on gant “Made e Breizh”! Evidon n’eo ket re hir, n’eo ket re verr an abadennoù-se. Just awalc’h evit deskiñ hep dont da voût enoet! Ret e oa din boût boas ouzh pouez-mouezh Klaris e penn kentañ, met, erfin, ur brezhoneg “bemdez” zo komzet amañ. Ha dedenus eo ivez dizoleiñ pouez-mouezhoù deus ar gouvidi!\n“4/13 munud e Breizh, un abadenn nevez savet gant Brezhoweb ! Er gelaouenn-mañ eo en em gavet Dewi gant brezhonegerien a bep seurt, deuit war e lerc’h !”\nPaderezh : ≈ 4/13 mun\nAnimatour : Dewi Siberil\nPouez-mouezh : Dewi a ra un tamm meskaj etre tout ar pezh neus klevet: brezhoneg e mamm-gozh deus Plevin, tud Kreiz Breizh (emañ o chom e Rostrenn), ha bro Dreger (ivez lec’h eo bet o chom pad bloavezhioù). E bouez-mouzh zo “tregernevad” en ur mod 🤓\nN’eo ket ken aes kompren abadennoù “4/13 mun” eget “Made e Breizh” evit un den deskard gant ur brezhoneg eveldon. Ne sellan ket ouzh an abadenn-mañ ken alies hag an abadenn-se. Koulskoude, interesantoc’h e kavan personelezh ar formad-se evit tostaat ur tem nevezioù ha deskiñ ar geriouaeg liammet gantañ.\n“Un atersadenn don ha fonnus gant un den deus ar vro. Kemer an amzer da vont don e-barzh ur sujed, da chom ur pennad gant an den ‘tal deomp, da lakaat e istor hag e binvidigezh war-wel.”\nPaderezh : ≈ 1 eur\nAnimatour : Lionel Buannic\nPouez-mouezh : Lionel zo deus ar Vro Vigouden ha desket neus brezhoneg ba’ e familh.\nKalz hiroc’h eo an abadenn-mañ met ken plijus e c’hall bezañ evit mont donoc’h diwar-benn ur tem. Posubl eo dezhi boût selaouet gant Spotify evel ur podkast. Mat eo din pa emaon oc’h ober traoù all hag em eus c’hoant da selaou traoù e brezhoneg e memes koulz!\nAn abadenn “Pennad kaoz” zo skrignet war Spotify ivez :\nar gouvidi = les invités\nfonnus = abaondant\nPadarezh = durée


Pladennoù | Korn an dudi\nArchive for the ‘Pladennoù’ Category\nLive at Montreux 2010 / Gary Moore\nPosted: 28 Meurzh 2013 in Pladennoù\nTikedennoù:blues, gitar, gitar tredan, Iwerzhon, pladenn diwar al leurenn, rock\nGary Moore (1952-2011) a oa ur gitarour ha kaner norzhiwerzhonat ganet e Belfast.\nUr sonerezh divoutin a-walc’h a zo gantañ, a vesk sonioù an hard-rock gant re ar blues, ha ma vez santet enni levezon ar sonerezh hengounel iwerzhonat, en un doare splann a-walc’h a-wechoù. Sonet en deus meur a wech Gary Moore e Montreux (festival jazz brudetañ ar bed hervezon) met kazi sûr on en defe gellet seniñ memes mod en Hellfest da skouer.\nEvit prouiñ deoc’h ne gontan ket gevier e c’hallan lâret deoc’h ‘oa bet pedet e Klison e 2011 ar strollad rock iwerzhonat Thin Lizzy. Dav eo goût ez eo bet Gary Moore unan eus sonerien gitar ar strollad er bloavezhioù 70 ha 80 ha gantañ an hini eo, dreist-holl, ez eo bet savet an albom Black Rose (hini gwellañ ar strollad ?) hag an ton Róisín Dubh (Black Rose): A Rock Legend (da selaou amañ m’ho peus c’hoant), unan eus tuboù ar strollad.\nSiwazh, kudennoù alkool a oa gant ar paotr Gary, hag adkavet eo bet marv e miz C’hwevrer 2011 e kambr ul leti e Bro-Spagn, gant kazi 4 gram alkol en e wad, re evit e galon atav. Aet eo kuit kalz re abred, ne oa ket 60 bloaz zoken. 😦\nAr bladenn Live at Montreux 2010 n’eo ket da vat ur « best of » met tennañ ra da se gant ma kaver warni darn vrasañ tonioù brudetañ Gary Moore.\nE sonadeg diwezhañ da vezañ bet enrollet eo ivez allas, met pebezh hini ! Un eurvezh ha kard bennak startijenn, from ha c’hoari gitar espar ! Ne skuizhaan ket ouzh he selaou. Ar seurt sonerezh a ra dija deoc’h santout un dra bennak war bladenn met a ro deoc’h kroc’hen gwazi pa weler an abadenn ‘vit gwir sûr mat.\nAr sonerien gantañ war al leurenn ar wech-mañ a oa Neil Carter (klavieroù), Jonathan Noyce (gitar-boud) ha Darrin Mooney (taboulinoù).\nEn ton a zigor ar sonadeg azeulet-mañ (gant fans Gary Moore da nebeutañ), Over the Hills and Far Away, e klever anat levezon ar sonerezh Iwerzhonat, chomet tomm da galon paotr Belfast.\nTonioù muioc’h bluesy a sone Gary Moore ingal, evel Still got the Blues, unan eus e donioù anavezetañ. Truchañ ‘ran un tamm rak m’en deus sonet an ton-se e Montreux e 2010 n’emañ ket war ar bladenn diwar al leurenn met war an DVD hepken.\nYa, rak un DVD d’eus ar sonadeg-mañ a zo ivez, gant daou don ouzhpenn ‘keñver ar bladenn : Still got the Blues neuze, ha Thunder Rising. Un nebeut tonioù bonus, tennet d’eus sonadeg Montreux 1997 a zo ivez. Dav ‘vo din klask e welet poent pe boent.\nN’eus ket un ton displijus war ar bladenn met lod a zo nerzhusoc’h ‘vit ar re all, evel Blood of Emeralds, Days of Heroes pe c’hoazh Oh Wild One.\nKlozet oa bet an abadenn zreist-se gant an ton Parisienne Walkways.12 munutenn gitar da eñvoriñ, gant mareadoù solo digredus hag ehanoù efedus. Na fromus ! N’eus ket kalz tud par da C’hary Moore ‘vit lakaat o gitar da leñvañ a seurt.\nGary Moore A.KA. « The Lord of the Strings », ur « guitar hero » marvet kalz re abred.\nDa zizoloiñ eta, ha n’eo ket ober vann hañ !\nListennad tonioù ar bladenn « Live at Montreux 2010 » :\n4. Where Are You Now ?\n5. So Far Away / Empty Rooms\n11. Parisienne Walkaways\nUne goutte de miel dans un litre de plomb / La Canaille (2009)\nPosted: 16 Genver 2013 in Pladennoù\nTikedennoù:rap, rap gall, sonerezh\nUne goutte de miel dans un litre de plomb, deuet ‘maez e 2009, a zo kentañ pladenn ar strollad rap gall La Canaille.\nLâret ‘ran deoc’h diouzhtu, aet on skuizh klevet tud o lâret n’eo nemet kaoc’haj ar rap e galleg. Gwir eo dre vras ‘vit ar pezh a dremen war ar radioioù skignet er gourmarc’had met pa glasker mat ez eus traoù dreist.\nLa Canaille a ginnig tonioù « rap stourm » e galleg.\nPevar ezel a zo er strollad.\nMarc Barnaud, a son gant a bep seurt binviji (gitaroù, bouzouki, telenn, treujenn-gaol, ksilofon…).\nMarc Nammour a zo ar c’haner. Beat box ha programiñ ‘ra ivez. Dreist-holl, skrivañ ‘ra ar pozioù.\nWalter Pagliani a son gitar-boud ha klavieroù. Programiñ ‘ra ivez.\nNicolas Rinaldi a zo an DJ : skratchiñ ‘ra ingal, ha kanañ ha programiñ a-wechoù.\nAn holl a gemer perzh da skrivañ ha renkañ an tonioù.\n13 tamm a ya d’ober ar bladenn Une goutte de miel dans un litre de plomb (gant an ton profet/kuzhet). Embannet eo bet an albom ganto o-unan.\nLa Canaille a zo anv ur c’han dispac’hour skrivet e 1865 (anvet ivez « La chanson des gueux »), alese anv ar strollad. Ton kentañ ar bladenn (La Canaille) a zo un azasadur e mod rap d’eus an ton-mañ just ‘walc’h.\nEvel-just e plij din ar pezh a gont La Canaille hag a-du e vezan a-walc’h gant o mennozhioù. Evel-just ne blijo ket seurt kanaouennoù d’ar gevalaourien, d’an dud a blij dezho mennozhioù Nicolas S. pe Laurence P., hag all hag all.\nAr pozioù, ouzhpenn bezañ talvoudus (hervezon da nebeutañ) a zo skrivet mat, gant kalz klotennoù ha c’hoarioù war an heñvelsonioù.\nHogen, ouzhpenn ar pozioù a talv ar boan gant La Canaille.\nDre vras e plij din muioc’h ar rap pa vez sonet gant binviji gwir ha n’eo ket gant sonioù urzhiataer traken. Gwir eo amañ.\nGellet ‘reer lâret hep faziañ ez eo izili sonerien wir izili ar strollad, ken liesseurt eo ar binviji implijet. Plijus e kav din klevet en o zonioù binviji rouezh (er rap da nebeutañ) evel bouzouki, treujenn-gaol, telenn ha me oar-me petra c’hoazh (duduk, senza, épinette, saz, khanun…).\nN’eus ket un ton a zisplij din war ar bladenn-mañ met ma m’bije daou da zibab ‘vije Ni Dieu Ni Maître ha L’usine, koulz ‘vit ar pozioù hag ar sonerezh just ‘walc’h.\nEn ton kentañ menneget a-us e tispleg Nammour perak ne zoug ket ar relijionoù en e galon, forzh pehini vije.\nEn eil e tiskriv devezh labour un den a vez oc’h ober ur vicher spontus en ul labouradeg, oc’h ober ar memes jestroù a-hed an deizh. Sonioù iskis a zo en ton, ‘vel pa vije mekanikoù an uzin o vont en-dro.\nAr chañs ‘m eus bet d’o welet war al leurenn en Erer Kozh e 2011. Startijenn e-leizh ganto, ur blijadur.\n1. La Canaille\n2. Le chroniqueur I\n4. Arrêtez ce train\n5. Une goutte de miel\n6. Allons enfants\n7. Le chroniqueur II\n9. Le fric\n10. Mon camp\n11. On recommence\n12. Le chroniqueur III


An Ilyushin Il-76 (rusianeg: Илью́шин Ил-76; lesanv evit an AFNA: Candid) zo un nijerez strategel lies-roll savet da gentañ en URSS gant an embregerezh Ilyushin. Da gentañ e oa bet soñjet evel ur c'harr-nij dezougen trevour ha kenwerzhel e 1967, da gemer plas an Antonov An-12. Savet e oa bet gant ar soñj dezougen dafarioù ponner etrezek tachennoù diaes da dizhout dre an hent. Doareoù milourel an Il-76 a zo implijet dre Europa, Azia hag Afrika. Ul lod eus ar c'hirri-nij brezel-se a zo implijet evit adkargañ an eoul-maen pe evel lec'h-penn milourel.\nIlyushin Il-76MD, eus nijlu Rusia\nBerrdres an Ilyushin Il-76\nAn Il-76 a zo bet lakaet er servij evel nijerez dezougen kenwerzhel oc'h implij ur pont a-dreñv. Tres ar c'harr-nij a oa unan evit aesaat an dezougen mekanikoù ponner diaes da zegas dre doareoù all. Implijet eo bet ivez evel un nijerez dezougen e-pad darvoudoù grevus evit dezougen buan tud, boued... Dre ma'z eo aes da implij adalek leurioù diaozet, ez eo deuet da vezañ ur c'harr-nij implijet mat er broioù paourañ. Doareoù arbennikaet a zo bet savet evit ar stourm enep tan-gwall pe ar gourdoniñ zero-G da skouer.\nKargañ ur BMD-1\nAdtapet diwar « https://br.wikipedia.org/w/index.php?title=Ilyushin_Il-76&oldid=1793114 »\nDernière modification le 3 Mae 2018, à 15:38\nKemmoù diwezhañ degaset d'ar bajenn-mañ d'an 3 Mae 2018, da 15:38.


Pajenn:Morvan - Kenteliou hag istoriou a skuer vad evit ar Vretoned, 1889.djvu/181 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/181\nchom e Keranna. O teleur evelse he zaoulagad var eun denic dister ha dianavezet, Doue a reas eno ar pez a ra peur liessa ; me lavar choas an traou distera evit dont abenn eus an traou brassa. Guelloc’h aze e veler peleac’h e vez dorn an Ollc’halloudec. Hano an den-ma a voa Yvon Nicolazic.\nYvon Nicolazic a voa ganet er c’harter, a dud paour. — Pell a voa e talc’he merouri ar Bocennou pehini a voa oc’h dalc’h Kerlogen. Nicolazic a voa eun den vertuzus, unan eus an dud-se a ve lavaret a ve deut ar vertus gantho var an douar, hag a so ganet evit ober ar mad. Azalec he vugaleach e voue aketus d’he oll deveriou a relijion, hag ar iaouankiz, an oad-ze a scanvadurez, ne reas dezan chench tam ebet. Bez’edo brema en he oad cre, vardro he drede bloavez ha daou ugent. He amezeien, pa zave entrezho, her c’hlaske evit ho unani, hag a blege d’he varnedigez ; gouzout a reant oa cant guech guell gantha coll he unan evit ober an distera dislealdet da zen. Devot oa ha leun a feiz. Caret a rea ar beden, ha n’her guelet nemeur o vont dre an hentchou na vije o lavaret ho chapelet. Douget bras oa ive da ginnig he labour da Zoue evit delivrans eneou ar purgator. He gerent o doa he voazet da veza devot d’ar Verc’hez ha da zantez Anna, hag azaleg he vugaleach e pede dalc’h mad ar verc’h hag ar vam.\nSetu an den a voue choazet gant santez Anna evit lacat sevel he chapel. Abaoue eun nebeut amzer, ep ma c’halje gouzout na penaus na perag, e sante creski he zevotion evit he batronez santel. Kementse a voa eun tanva eus ar burzudou a dlie c’hoarvezout.\nKenta burzud a erruas oue eur sclerijen gaer a velas en eun taol o tont en he di, e creis an noz,\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/181&oldid=162003 »\nKemmoù diwezhañ degaset d'ar bajenn-mañ d'an 12 Mae 2020, da 17:42.


1 Timoteo 2 CCO - Jial ˈnéˉ nimɨ́ˈˉ dseaˋ - Bible Gateway\n1 Timoteo 2 Chinanteco de Comaltepec (CCO)\nJial ˈnéˉ nimɨ́ˈˉ dseaˋ Fidiéeˇ uii˜ quiáˈˉ dseaˋ rúiñˈˋ\n2 Jo̱ e labaˈ la guíingˋ e liúunˈ˜n jaléngˈˋ dseaˋ rúˈˋnaaˈ, e mɨ˜ féiñˈˊ Fidiéeˇ, ˈnéˉ mɨ́rˉ jmɨˈeeˇ uii˜ quiáˈˉ jaléngˈˋ dseaˋ rúiñˈˋ e laco̱ˈ seaˋ jaléˈˋ e ˈnéiñˉ, jo̱guɨ e cuøˈrˊ guiˈmáangˈˇ Fidiéeˇ có̱o̱ˈ˜ jaléˈˋ e jmóoˋ dseaˋ do. 2 Jo̱guɨ ˈnéˉbɨ mɨ́ˈrˉ Fidiéeˇ cajo̱ uii˜ quiáˈˉ jaléngˈˋ dseaˋ cǿøngˈ˜ i̱ quiʉˈˊ ta˜ có̱o̱ˈ˜guɨ quiáˈˉ lɨ́ˈˆ doñiˊ i̱i̱ˋ dseata˜ cajo̱, e laco̱ˈ cuǿøngˋ e nilɨse̱e̱ˉnaaˈ juguiʉ́ˉ júuˆ røøˋ e jaˋ jmooˉnaaˈ ta˜ jɨ́ɨngˋ, jo̱guɨ e jmɨˈgooˋnaaˈ Fidiéeˇ e ngocángˋ dsiˋnaaˈ, jo̱guɨ e se̱e̱ˉnaaˈ e jmooˉnaaˈ jmangˈˉ e guiʉ́ˉ. 3 Co̱ˈ e jo̱baˈ guiʉ́ˉ, jo̱guɨ cajo̱ lajo̱baˈ e iáangˋ dsíiˊ Fidiéeˇ i̱ caleáangˋ jneaa˜aaˈ jee˜ jaléˈˋ dseeˉ quíˉiiˈ, 4 co̱ˈ Fidiéeˇ iiñ˜ e lajɨɨmˋ dseaˋ nileáiñˋ jee˜ dseeˉ quiáˈrˉ, jo̱guɨ iiñ˜ e nilɨñiˊ dseaˋ lají̱i̱ˈ˜ júuˆ quiáˈrˉ e catɨ́ɨngˉ Dseaˋ Jmáangˉ. 5 Dsʉco̱ˈ joˋ seengˋguɨ Fidiéeˇ i̱ fɨ́ɨngˊguɨ, co̱ˈ jaamˋ Fidiéeˇ i̱ seengˋ; jo̱guɨ jaˋ seengˋ fɨ́ɨngˊ i̱ quɨ́ɨˈ˜ jmɨɨ˜ i̱ ɨ́ɨˋ íˈˋ uíiˈ˜ quiáˈˉ dseaˋ jmɨgüíˋ fɨˊ quiniˇ Fidiéeˇ, co̱ˈ jí̱i̱ˈ˜ Dseaˋ Jmáamˉbingˈ i̱ quɨ́ɨˈ˜ jmɨɨ˜ jméˉ lajo̱. 6 Jo̱ íbˋ dseaˋ i̱ cajángˈˋ ˈñiaˈˊ carˋ cajúiñˉ e laco̱ˈ niquírˉ cuaiñ˜ quiáˈˉ jaléˈˋ dseeˉ quiáˈˉ jaléngˈˋ dseaˋ jmɨgüíˋ, jo̱ jaléˈˋ e jo̱ cajmijnéemˋ Fidiéeˇ mɨ˜ catɨ́ˋ íˈˋ lajo̱. 7 Jo̱ uíiˈ˜ e jo̱baˈ e caˈnáangˉ Fidiéeˇ jnea˜ e lɨ́ɨnˊn jaangˋ dseaˋ apóoˆ i̱ quie̱ˊ júuˆ quiáˈˉ Dseaˋ Jmáangˉ jo̱guɨ i̱ niˈˊ júuˆ quiáˈˉ dseaˋ do. Jo̱ casíiñˋ jnea˜ e laco̱ˈ niˈéeˆe jaléngˈˋ dseaˋ i̱ jaˋ lɨ́ɨngˊ dseaˋ Israel e júuˆ seaˋ contøøngˉ e catɨ́ɨngˉ Dseaˋ Jmáangˉ jo̱guɨ jial nijángˈˋ yaaiñ˜ fɨˊ jaguóˋ Fidiéeˇ cajo̱. Jo̱ dseángˈˉ jáˈˉ e júuˆ e cafáˈˉa na, co̱ˈ jaˋ jmɨgóoˋo.\n8 Jo̱ lajo̱baˈ iing˜ jnea˜ e jaléngˈˋ dseaˋ güɨjmifémˈˊbre Fidiéeˇ fɨˊ doñiˊ jiéˈˋ fɨˊ lɨ˜ seeiñˋ e ɨˊ dsíirˊ jmangˈˉ e guiʉ́ˉ jo̱guɨ e o̱ˈ guíiñˉ o̱ˈguɨ e jɨ́ɨiñˋ cajo̱. 9 Jo̱guɨ lajo̱bɨ iing˜ jnea˜ cajo̱ e jaléngˈˋ dseamɨ́ˋ güɨquíˈˊbre sɨ̱ˈrˆ laco̱ˈ catɨ́ɨngˉ, jo̱guɨ e jaˋ ˈnéˉ faˈ e cá̱rˋ ˈmɨˈˊ e ˈgooˋ e to̱o̱˜ jaléˈˋ e ˈmoˈˆ, o̱ˈguɨ ˈnéˉ faˈ e nijmɨˈɨɨng˜ ˈñiaˈrˊ e nijmérˉ e jloˈˆguɨ jñʉguir˜ o̱ˈguɨ ˈnéˉ e cá̱rˋ jaléˈˋ ñíˆ e ˈmoˈˆ eáangˊ lafaˈ cunéeˇ o̱si cu̱u̱˜ e ˈmoˈˆ eáangˊ o̱ˈguɨ sɨ̱ˈrˆ e ˈmoˈˆ eáangˊ cajo̱. 10 Jo̱ dsʉˈ jaˋ ˈnéˉ jmérˉ lajo̱, co̱ˈ lɨ́ˈˆ lɨˊ ˈnéˉ e jmérˉ jmangˈˉ e guiʉ́bˉ laco̱ˈ catɨ́ɨngˉ e jmóoˋ jaléngˈˋ dseamɨ́ˋ i̱ dseángˈˉ nɨjángˈˋ yaang˜ fɨˊ jaguóˋ Fidiéeˇ. 11 Jo̱ lajaléngˈˋ dseamɨ́ˋ ˈnéˉ e núˉbre lajaléˈˋ e eˊ dseaˋ quiáˈˉ Dseaˋ Jmáangˉ e jaˋ séerˋ teáˋ jí̱i̱ˈ˜ co̱o̱ˋ, jo̱guɨ cajo̱ ˈnéˉ e nʉ́ʉˈ˜bre lají̱i̱ˈ˜ e ta˜ e sɨˈíˆ e nijmitir˜. 12 Jo̱ o̱ˈguɨ jnea˜ cuøøˉ fɨˊ e jaléngˈˋ dseamɨ́ˋ niˈérˉ fɨˊ lɨ˜ sɨseángˈˊ dseaˋ o̱ˈguɨ e nisórˋ yʉ́ˈˆguɨ laco̱ˈ dseañʉˈˋ, co̱ˈ iing˜ jnea˜ e tiibˉ nijé̱rˉ mɨ˜ nitɨ́ˉ lɨ˜ sɨseángˈˊ dseaˋ quiáˈˉ e nijmiféiñˈˊ Fidiéeˇ. 13 Dsʉco̱ˈ cuǿøngˋ Adámbingˈ i̱ cajméaangˋ Fidiéeˇ, jo̱guɨbaˈ cajmeáaiñˋ i̱ dseamɨ́ˋ i̱ siiˋ Eva do. 14 Jo̱guɨ o̱ˈ Adán i̱ calɨgǿngˋ, co̱ˈ i̱ dseamɨ́ˋ i̱ siiˋ Eva do, íbˋ i̱ calɨgǿngˋ quiáˈˉ fii˜ i̱ ˈlɨngˈˆ do ie˜ jo̱, jo̱guɨ mɨ˜ calɨgǿiñˋ quiáˈˉ i̱ ˈlɨngˈˆ do, jo̱b mɨ˜ caˈuíingˉ dseeˉ fɨˊ jmɨgüíˋ la. 15 Dsʉˈ nileámˋ jaléngˈˋ dseamɨ́ˋ jee˜ dseeˉ quiáˈrˉ song nijmitir˜ lají̱i̱ˈ˜ e jmóoˋ jaangˋ niquiáˈˆ dseaˋ, jo̱guɨ song e ngocángˋ dsíirˊ nijángˈˋ yaaiñ˜ fɨˊ jaguóˋ Dseaˋ Jmáangˉ e jaˋ lɨtúngˉ dsíirˊ jo̱guɨ song nijmiˈneáaiñˋ jaléngˈˋ dseaˋ rúiñˈˋ, jo̱guɨ cajo̱ song seeiñˋ laco̱ˈ catɨ́ɨngˉ e jmóoˋ dseaˋ i̱ cuíingˋ Dseaˋ Jmáangˉ.


Degemer al lec’hienn > Kreizenn dafar > Diazlec’h ar pezhioù-c’hoari > Yeun Ar Gow () > An distro\nPadelezh : 40 mn.\nNiver a dudennoù : 4\ndiviz : 9 divizoù. en akt 1\nPrisonier brezel, 35 bloaz. Kleizennet e fas.\nSoaz ar C’havr\nOstizez, 30 vloaz.\nHe fried, 40 vloaz. Tev ha lart\nAr vatezh, 16 vloaz.\nUr soudard prizonier o tont en-dro d’e vro e 1945. Kavout a ray en deus kollet e vignon, e vadoù hag e wreg.\nMae 1945. Yann Goadou zo daet en-dro, war-lerc’h 5 blead er prizon. Daet eo da gavout e vignon Laou hag e wreg Soaz.\nDont a ra Per en ostaleri : marv eo bet Laou abaoe tri blez. Goulenn a ra Yann un draig da zebriñ, ha chom a ra da gomz gant Olga, ar vatezh : cheñchet eo an traoù e korf ar pemp blead en doa tremenet pell deus ar vro.\nSoaz zo o tont tre, ha Yann da lâret dezhi piv eo, rak ar plac’h n’anavez ket ar paotr, ken kleizennet eo e fas. An daou a chom da gomz : Soaz a gare a paotr ha ne vehe ket aet da zimeziñ d’unan all ma n’he dehe ket klevet keloù e varv. Yann, kollet e spered gantañ e-pad ar bleadoù brezel n’en doa ket skrivet gwezh ebet d’e zousig. Dougerez e oa Soaz, met kollet eo bet ar babig a-raok bezañ ganet. Aet eo madoù Yann d’e « intañvez » ha bremañ d’he fried nevez... hag ur bugel he deus bet digantañ.\nAr vaouez a chomo gant ha gwaz hag gant he merc’h, daoust d’ar garantez he doa bet evit Yann.\nUn ostaleri kostez Kastellin. Daou gontouer : unan evit ar boeson, an eil evit an ispisiri. Boutailhadoù, pakadoù rikore, soavon, bouestadoù...\nUn oaled. Peadra da fardañ boued.\nDiv armel, ur veselier.\nDilhad soudard uzet, ur penn-bazh gantañ. Kleizennoù en deus.\nGwisket kaer, stumm ur bourc’hiz\nDilhad ur vatezh\nMouezh ur bugel o ouelañ.\nSkrivet d’ar 16 a viz C’hwevrer 1961.\nTi-Embann : Al Liamm. no 102. Bloavezh : 1964.\nYezh simpl hag eunn. Standard a-walc’h hag aes da gompren.